ועדת החינוך, התרבות והספורט, כנסת 20, פרוטוקול מספר 118, 2016-01-05 10:00

יעקב מרגי: בוקר טוב.

יעקב מרגי: אני מתכבד לפתוח את ועדת החינוך, התרבות והספורט של הכנסת, 5 בינואר 2016, כ"ד בטבת תשע"ו.

יעקב מרגי: הנושא על סדר היום, פעילות ארגון 'שוברים שתיקה' נגד אזרחי ישראל וחיילי צה"ל, של חבר הכנסת פורר, חבר הכנסת יואב קיש וחבר הכנסת אחמד טיבי.

יעקב מרגי: סדר הדיון בוועדה, קודם כל חברי הכנסת המציעים, לאחר מכן ניכנס לנוהל הקבוע של חבר כנסת-אורח.

יעקב מרגי: אני אומר לכם, אלה דברי הפתיחה שלי, השיח הציבורי במדינת ישראל בשנים האחרונות הולך ומתחדד, הולך ומקצין, מצד אחד אנחנו חסידים גדולים של חופש הביטוי, לכן חופש הביטוי הוא לא רק כשנוח לאדם השומע לשמוע את מה שהוא שומע.

יעקב מרגי: גם אם זה מפוצץ לך את הבטן, הופך לך את המעיים, ואם היו ביטויים יותר קשים הייתי אומר - - - אני יכול לומר בצורה ברורה, אני בא לכאן לדיון לנהל אותו בידיים נקיות ואני אתן לכל צד לומר את דברו.

יעקב מרגי: אני חייב לומר בפתיח, הזמנו את ארגון 'שוברים שתיקה' לדיון פעם אחר פעם, לא הייתה תגובה.

יעקב מרגי: צר לי, אתמול בלילה, אני אקריא לכם את התגובה שהם כותבים לנו: 'כותרת נושא הוועדה לא משאירה מקום לספקות בנוגע למטרות הדיון ואנחנו לא מתכוונים להשתתף בדיונים שהם חלק - - -

מירב בן ארי: אז למה כל הדיון הזה?

מירב בן ארי: למה כל הדיון הזה, אם הם לא באים?

מירב בן ארי: לריב עם חברי כנסת אנחנו יכולים במליאה.

זהבה גלאון: תגידי, מה, הם עובדים אצלך?

יעקב מרגי: לא, זהבה, את לא מפריעה לי.

יעקב מרגי: זהבה, קריאה ראשונה.

מירב בן ארי: - - - מה זאת אומרת לא עובדים אצלי - - -

יעקב מרגי: מירב, את לא עוזרת לי.

יעקב מרגי: מירב, בדרך כלל את עוזרת לי - - -

מירב בן ארי: אז מה, לריב עוד פעם עם מרצ?

יעקב מרגי: מירב, את בדרך כלל עוזרת לי, עכשיו את מפריעה לי.

מירב בן ארי: אני תמיד עוזרת לך, אני גם יזמתי את הדיון בוועדת החינוך.

מירב בן ארי: כמו שאתה זוכר, אני הצעתי שזה יהיה בוועדת החינוך, אבל אני אומרת לך כחברה בוועדה ומציעה - - -

יעקב מרגי: אני לא צריך אותם בדיון כדי לנהל דיון.

מירב בן ארי: למה זה?

מירב בן ארי: זה בזבוז זמן

יעקב מרגי: מירב, אני לא צריך אותם.

דב חנין: אז לבטל את הדיון, בסדר.

יעקב מרגי: סליחה, חברי הכנסת.

יעקב מרגי: תקשיבו, שלא יהיה לכם ספק, אני אקיים את הדיון עד תומו.

יעקב מרגי: יש לי שלוש התראות לחבר כנסת.

יעקב מרגי: אני לא קורא בשם, אומר שם, פעם ראשונה, שם פעם שנייה, פעם שלישית יתכבדו חברי הכנסת וייצאו.

יעקב מרגי: אף אחד לא יפריע לי ולא יהיו קריאות ביניים.

יעקב מרגי: אני אומר את זה בפתיח של הדיון.

יעקב מרגי: זה אני וזה אופי הדיון בוועדת החינוך.

יעקב מרגי: אז אני מבקש, זו פעם אחרונה שהפריעו לי והפריעו למישהו בדיון כאן.

יעקב מרגי: צר לי, אני ממשיך לקרוא: 'אנחנו לא מתכוונים להשתתף בדיונים של חלק ממסע ההסתה כנגד חיילים ששברו שתיקה ומתנגדים לכיבוש'.

יעקב מרגי: ארגון כזה שמבזה את הכנסת, חושד בכנסת, לא משאיר מקום לספקות, אבל עם כל זאת אני אומר לכם, אנחנו נקיים כאן את הדיון, נשמע עדויות לכאן ולכאן ואנחנו נגיע היום לסיכום אחרי הדיון, ברוח הדברים שייאמרו כאן.

יעקב מרגי: ושוב, מצאתי לנכון לומר את זה כבר בפתיח כדי להבין איך ארגון שמתיימר לכאורה, לכאורה לטהר את האווירה במדינת ישראל, לטהר את צה"ל, לכאורה, עם כל המילים היפות, לא משאיר ספקות לגבי כנות כוונותיו והצהרותיו.

יעקב מרגי: ראשון חברי הכנסת המציעים, עודד פורר, נמצא?

עודד פורר: כן.

עודד פורר: לימינך.

יעקב מרגי: בבקשה, עודד פורר.

יעקב מרגי: תשתדלו, רבותיי, שלוש דקות לחברי כנסת, שתי דקות לאורח.

עודד פורר: בוקר טוב לכולם.

עודד פורר: ראשית, אדוני יושב הראש, אין לי ספק שאם היו מזמינים את ארגון שוברים שתיקה לדיון בממשלת צרפת, דנמרק, בלגיה, גרמניה, הולנד, אירלנד - - -

מירב בן ארי: הם לא היו מפספסים.

עודד פורר: נורבגיה, ספרד, שוויץ, בריטניה, אין לי ספק שהם היו מוצאים את הזמן ומגיעים לדיון.

עודד פורר: בוודאי אם הוא היה עוסק גם בהכפשה של מדינת ישראל, וגם אולי היו מרוויחים על זה כסף, כי יכול להיות שגם חלק מתנאי המימון זה אם הם מגיעים לדיונים וכמה פעמים הם מצליחים להכפיש את מדינת ישראל.

זהבה גלאון: טוב, נו, שמענו.

יעקב מרגי: זהבה, חופש הביטוי.

עודד פורר: חופש הביטוי זה כנראה רק לצד שמאל, לא לצד ימין.

מירב בן ארי: זה ידוע.

מירב בן ארי: יש על זה מונופול.

זהבה גלאון: חופש השיסוי - - -

עודד פורר: בואו נדבר - - -

מיכל רוזין: - - - המתרגמת הסימולטנית.

מירב בן ארי: די, די.

יעקב מרגי: אני מבין שהמצלמה עובדת.

מירב בן ארי: זה ביזיון, זה ארגון - - -

מיכל רוזין: אבל, עודד, זה - - -

יעקב מרגי: מיכל, אני קורא אותך לסדר פעם ראשונה.

עודד פורר: אולי הן גם רוצות לצאת, אולי בגלל זה - - -

יעקב מרגי: אז קראתי אותה, אל תעזרו לי.

תמר זנדברג: למה את מירב בן ארי אתה לא קורא?

יעקב מרגי: זה יהיה.

יעקב מרגי: תבחני אותי.

יעקב מרגי: בוא אני אתן לך עצה, כדי לבחון אותי - - -

מירב בן ארי: זה כמו - - -

יעקב מרגי: מירב, אני קורא אותך פעם ראשונה לסדר.

מירב בן ארי: בוא, בשביל תמי זנדברג.

יעקב מרגי: אני מבקש אותך, אני אתן לך עצה, תמיד - - -

מירב בן ארי: כמו בבית הספר, למה אתה לא אומר לה?

יעקב מרגי: יש פתגם שאומר, פזיז יש לו חצי מנדט.

יעקב מרגי: חצי לסוף תשפטי אותי.

יעקב מרגי: בבקשה, אף אחד לא מפריע לעודד פורר.

ענת ברקו: אבל יש - - -

יעקב מרגי: ענת, תודה.

עודד פורר: בואו נדבר שנייה על מה מוסרים לנו ומספרים לנו כל הזמן שהארגון הזה עושה.

עודד פורר: אז בואו נתחיל שנייה מנושא טוהר הנשק.

עודד פורר: אני חושב שמדינת ישראל יכולה להיות - - -

יעקב מרגי: גם את מפריעה לי?

יעקב מרגי: סליחה, גברתי.

עודד פורר: אני חושב שמדינת ישראל יכולה להיות מופת גם בהתייחסות שלה לטוהר הנשק, לאורך כל שנות קיומה, ממלחמת העצמאות, והיכולת שלנו לתחקר את עצמנו ולבדוק את עצמנו ונעשו דברים שהם לא ראויים בחלק מהמקרים, והדברים האלה טופלו, מטופלים ויטופלו.

עודד פורר: אני חושב שכל מי שיבוא ויתריע יש מקום לשמוע את ההתרעות שלו ויש מקום לבוא ולבקר ולראות.

עודד פורר: התהליכים האלה הם לא תהליכים פשוטים, אבל היכולת הזו היא יכולת שלנו לבקר את עצמנו.

עודד פורר: ואמרתי במליאה ואני אומר את זה גם כאן, זה פשוט מזכיר לי את פרשת המרגלים.

עודד פורר: יוצאים אנשים ומוציאים את דיבת הארץ רעה ולוקחים ומעדיפים לראות צל הרים כהרים ולתאר מציאות שהיא לא המציאות האמיתית, לתאר איזה שהיא פריזמה מצומצמת ולהגיד 'זאת המציאות כולה' ולהכפיש את מדינת ישראל בעולם.

עודד פורר: וזה לא קורה כי את מישהו מעניין טוהר הנשק, או כי מישהו מעניין אותו שצה"ל יפעל יותר טוב או ביותר מוסריות או יהיה יותר אחראי.

עודד פורר: ממש לא, יש פה אג'נדה ברורה של הכפשה של מדינת ישראל בתפוצות וזה הכול.

עודד פורר: ומה שעושה ארגון 'שוברים שתיקה', הוא עושה את הזילות לעניין הזה של טוהר הנשק והוא עושה את הזילות ליכולת שלנו כן לבדוק את עצמנו ולתחקר את עצמנו, מקום שאנחנו צריכים לעשות את זה.

עודד פורר: אבל בזה שהוא יוצא בעולם ומפיץ שקרים ובדיות וסיפורים - - -

יוסף ג'בארין: איך אתה יודע?

יעקב מרגי: אל תפריע לו.

יעקב מרגי: חבר הכנסת ג'בארין, פעם ראשונה אני קורא אותך לסדר.

עודד פורר: וכשבדקו אותם מצאו גם שהם לא נכונים.

מיכל רוזין: מי בדק?

מיכל רוזין: מי בדק?

מיכל רוזין: מאיפה אתה - - -

יעקב מרגי: מיכל, פעם שנייה.

זהבה גלאון: אף אחד לא ממציא - - -

יעקב מרגי: זהבה, פעם ראשונה.

יעקב מרגי: אני אתחיל - - - אף אחד לא מפריע לו.

יעקב מרגי: אף אחד לא יפריע לו.

עודד פורר: אתה תשמע אנשים מתוך היחידות, שחלק מהחברים שלהם יצאו לחו"ל והכפישו, שיספרו לך בדיוק את העניין ההפוך.

עודד פורר: את התחקיר הזה אם אתה רוצה לעשות, תעשה אותו פה, אל תעשה אותו בחוץ לארץ ואל תעשה אותו במימון זר.

יעקב מרגי: עודד, תסכם.

עודד פורר: מימון ממשלות זרות שמניעות אג'נדה ברורה דרך הארגון הזה, שרוצות להכפיש אותנו ורוצות לעשות לנו דה לגיטימציה.

עודד פורר: ובסוף, הארגון הזה עוד מעז בשם הדמוקרטיה והפלורליזם שלו והרצון שלו לתחקר לא להגיע לכאן, וכמו שאמרתי בהתחלה, אין לי ספק שאם האיחוד האירופי היה מזמין אותו להכפיש את מדינת ישראל, הוא היה הראשון הדוברים.

יעקב מרגי: תודה.

יעקב מרגי: חבר הכנסת יואב קיש, בבקשה.

יואב קיש: תודה, כבוד היושב ראש - - -

יעקב מרגי: חברי הכנסת, אם אתם רוצים שאני אגן גם עליכם בזמן שאתם מדברים אל תפריעו לחברים.

יואב קיש: אני חושב שהדיון פה הוא מאוד חשוב, למרות שלצערי הארגון עצמו בחר להתעלם, גם מהדיון ובמידה מסוימת גם אולי אפשר להגיד מהסמכות שיש לכנסת על הדברים האלה.

יואב קיש: ולא שאין לו פה תומכים, בספסלי האופוזיציה.

יואב קיש: אני לא חושב שבקואליציה יש לו, אבל יש פה חברי כנסת אחרים שאני בטוח שינסו להילחם על כביכול דרכו של אותו ארגון.

יואב קיש: אני חושב שהבחירה הזו היא ברורה, היא מעבירה מסר ברור.

יואב קיש: אתה דיברת על זה, היושב ראש, ואני רוצה להתייחס למה הבעיות שלי הספציפיות בעניין הזה.

יואב קיש: ראשית, אני בעד ביקורת.

יואב קיש: אנחנו גדלנו כולנו על נושא של עשייה, לתחקר, להשתפר.

יואב קיש: הדבר הזה הוא תהליך נכון.

יואב קיש: שלא ייצא מפה קול כאילו אנחנו מתנגדים לתהליך הזה, אף אחד לא מתנגד לתהליך הזה.

יואב קיש: זו הדרך שבה אנחנו נהיים יותר טובים, אבל המציאות של אותו ארגון היא הפוכה לגמרי, אנחנו מדברים על ארגון שלוקח כסף ממדינות זרות שיש להם אינטרסים פוליטיים בינלאומיים, לא ניתן להתעלם מזה.

יואב קיש: כנגד אותו כסף הוא מבטיח להם - - -

יוסף ג'בארין: מה האינטרסים - - -

יעקב מרגי: לא, אתה לא שואל אותו שאלות.

יוסף ג'בארין: הוא אומר שיש אינטרסים - - -

יעקב מרגי: לא, זה לא דיון משפטי, אתה לא שואל אותו שאלות.

יעקב מרגי: חבר הכנסת אומר את מה שיש לו לומר.

יעקב מרגי: הוא לא עונה לך על שאלות, כי אני לא אתן לו לענות.

יוסף ג'בארין: אבל הוא - - -

יעקב מרגי: לא אתן לך.

יעקב מרגי: בזמנך תשאל את כל השאלות, עוד לא פתחנו את הדיון.

יעקב מרגי: לא יהיה.

יואב קיש: ג'בארין, לכל מדינה זרה יש אינטרסים ובהכרח הם לא זהים לאינטרסים של מדינת ישראל.

יעקב מרגי: יואב קיש, אני מבקש ממך, דבר לפרוטוקול, דבר אליי.

זהבה גלאון: לשלדון אין אינטרסים.

יעקב מרגי: לא, לא, אין פה דו שיח.

זהבה גלאון: אין אינטרסים - - -

יואב קיש: חד משמעית לקחת - - - אז התהליך הוא כזה, זה לא תהליך של תחקור.

יואב קיש: דרך אגב, אני הייתי שותף בארגון שנקרא זכויות אדם כחול לבן.

יואב קיש: יושבת פה נוה- - -

<קריאה: לשלדון אין אינטרסים - - -

עודד פורר: איזה מדינה זה שלדון?

עודד פורר: שלדון זאת מדינה?

זהבה גלאון: שלדון אדלסון הוא יותר ממדינה.

זהבה גלאון: וגם מושקוביץ - - -

יעקב מרגי: רבותיי.

יעקב מרגי: זהבה, פעם ראשונה.

יואב קיש: שנייה זהבה.

יעקב מרגי: לא, זה היה כמעט.

יעקב מרגי: אין קריאות ביניים.

יעקב מרגי: ענת ברקו, פעם ראשונה.

יעקב מרגי: תמר זנדברג - - -

זהבה גלאון: היא לא אמרה כלום.

תמר זנדברג: לא אמרתי כלום.

יעקב מרגי: את מפריעה אז.

יעקב מרגי: לא יהיה דיון בתוך דיון.

יעקב מרגי: לא אתן לך.

עודד פורר: היא מתסיסה.

יעקב מרגי: עודד, אל תעזור לי.

ענת ברקו: אם זה היה ברמאללה זה היה - - -

יעקב מרגי: ענת, תודה, שמענו את ההערה שלך, בסדר.

יואב קיש: אני רוצה לספר לכם על ארגון שנקרא 'זכויות אדם כחול לבן'.

יואב קיש: נוה נמצאת פה, אני מקווה שגם ייצא לה לדבר.

יואב קיש: הארגון הזה בא ואומר בצורה הכי ברורה, אנחנו נבדוק ונטפל בכל מה שקשור לזכויות אדם כחול לבן.

יואב קיש: זה, דרך אגב, ארגון שבא להגיד, אין פה לשמאל איזה שהיא בלעדיות על העניין הזה, חבר'ה, זכויות אדם זה לא עניין בלעדי לשמאל.

יואב קיש: האנשים של הארגון, מתנדבים, נמצאים במחסומים, רואים אם יש בעיות, הולכים ומדברים עם מפקד המחסום.

יואב קיש: דבר ראשון.

יואב קיש: דרך אגב פותרים הרבה בעיות בעניין הזה.

יואב קיש: ואם רואים משהו חריג, אז כן, זה יכול להגיע לצה"ל ולטיפול צה"ל.

יעקב מרגי: יואב, תסכם.

יואב קיש: לא, לקחו לי את כל הזמן.

יעקב מרגי: אני אתן לך שלוש דקות נטו.

יואב קיש: אז מעכשיו שלוש דקות.

יואב קיש: לא, אי אפשר, כל הזמן הפריעו, אני רק התחלתי - - -

יעקב מרגי: אז תצמצמם.

יואב קיש: הנושא הזה הוא לא בלעדיות של השמאל.

יואב קיש: אבל אנחנו מתעסקים פה בתופעה אחרת, תופעה מכוערת, תופעה שנגועה באינטרסים זרים של מדינות זרות מצד אחד, בשילוב של עדויות שאי אפשר להתמודד איתן כי הן למעשה אנונימיות.

יואב קיש: אמר בפירוש הרמטכ"ל - - -

יעקב מרגי: הלו, גברתי, תוציאו אותה, בבקשה, מהדיון.

יעקב מרגי: תוציא אותה מהאולם, בבקשה.

יואב קיש: אמר שר הביטחון שהיה רמטכ"ל בזמנו שקיבל את העדויות של 'שוברים שתיקה', שלא ניתן היה לאמת שום דבר, הכול עורבא פרח, וכנגד יש ארגון 'האמת שלי', ארגון שמדבר על שמות ואנשים ומקרים ואת זה אפשר לכמת.

יואב קיש: על זה אפשר לעבוד, את זה אפשר לתחקר.

יואב קיש: לדבר בסיסמאות שהן למעשה שקרים, כי הם לא ניתנים להוכחה ולא רק זה, גם מה שבודקים רואים - - - דרך אגב, מכתב הלוחמים של עמית דרי, שהלך וצילם וראה את כל העניין הזה שמדבר על זה שחיילי צה"ל משחקים בווידיאו, ירי של וידיאו - - -

זהבה גלאון: לא - - -

יעקב מרגי: לא, את לא מפריעה לו.

יואב קיש: ככה אמרו 'שוברים שתיקה'.

יואב קיש: חברים, הדבר הזה לא נאמר רק במדינת ישראל, הוא גם נאמר בוועדות האו"ם.

יואב קיש: זאת אומרת, המעגל השקרי הזה שניזון מכסף של מדינות זרות הולך ומחפש, הם מתחייבים, הם חותמים שהם יביאו עדויות, מביא שקרים, לא לתוך מדינת ישראל.

יואב קיש: הם אולי שולחים מכתב לצה"ל ובזה הם יצאו ידי חובתם, שכנראה הרבה אין מה לעשות עם זה, אבל את אותם שקרים, יושב היושב ראש של הארגון הזה בוועדות האו"ם ומכפיש בצורה הכי - - - לקרוא לזה יותר מ-BDS, אין לזה שם אחר.

יואב קיש: זה BDS, זה מתוכנו, אנחנו חייבים להילחם בזה.

יואב קיש: אני רוצה לציין לשבח את אותם ארגונים שנמצאים פה, שבאים ונלחמים על האמת של מדינת ישראל ואני חושב שזה שהם פה והארגון ההוא לא נמצא פה אומרת הכול.

יואב קיש: תודה רבה.

יעקב מרגי: חברת הכנסת מירב בן ארי, בבקשה.

מירב בן ארי: תודה רבה, אדוני היושב ראש.

מירב בן ארי: קודם כל אני רוצה להודות למציעים על הדיון וכשהיה את הדיון במליאה ביקשתי שזה יגיע לוועדת חינוך, לא בגלל שאני חברה בוועדה הזאת, כי מבחינתי מדובר כאן על חינוך והסברה.

מירב בן ארי: נכון שהוויכוחים האלה בין גורמי השמאל והימין כאן הם לא ממש דוגמה או מודל לחינוך, אבל אין מה לעשות, זה התפקיד שלנו וכל אחד פה זה בלבו ובנשמתו, אם פה להגן על הארגון או אם פה לצאת נגדו.

מירב בן ארי: אני קודם כל רוצה לומר למהות העניין, מבחינתי הארגון הזה הוא ביזיון כי הוא מבזה את כבוד הכנסת.

מירב בן ארי: אתם נקראתם לכאן - - -

זהבה גלאון: מה מבזה - - -

יעקב מרגי: תודה, זהבה.

יואב קיש: את מבזה.

יעקב מרגי: יואב, יואב.

מירב בן ארי: אל תתערבי לי, שמעתי מספיק ממך ה - - -

זהבה גלאון: כן, אתם מבזים - - -

יעקב מרגי: זהבה גלאון, אני קורא לך לסדר.

יעקב מרגי: אני קורא לך לסדר, זהבה.

יואב קיש: את מבזה את כבוד הכנסת.

יואב קיש: מה את חושבת שאם את מדברת בלשון יפה את - - -

זהבה גלאון: אתה - - -

מירב בן ארי: מותר לי להגיד שהארגון הזה הוא ביזיון ואני אגיד מה שאני רוצה.

זהבה גלאון: - - - את הכנסת.

יעקב מרגי: תמשיכי בבקשה.

מירב בן ארי: הארגון הזה מבזה את כבוד הכנסת.

מירב בן ארי: אמר את זה גם אדוני היושב ראש במילותיו הוא ויש כאן אחריות.

מירב בן ארי: אנחנו באנו ועשינו את הדיון הזה - - - עוד מילא היו מזמינים אותם לוועדה אחרת, אבל ועדת חינוך, גם לזה אתם מסרבים?

מירב בן ארי: מבחינתי זה ביזיון.

מירב בן ארי: זה אחת.

מירב בן ארי: ודבר שני, אני רוצה להגיד, כל מה שיואב קיש אמר כאן ועודד, אני מתחברת לחלוטין, אני לא אחזור עליהם.

מירב בן ארי: אני הרבה פעמים שמעתי, אמרו לי 'אולי יש עדויות, לא ממש קראו אותן לעומק', ואז נכנסתי לווידיאו, פשוט עשיתי ביוטיוב, וראיתי את גבריהו, אני לא יודעת מי זה, באמת, אני לא מכירה אותו, משוטט לו ברחובות חברון, מדבר על השירות הצבאי המהולל המפוקפק שלו, שאנחנו בכלל לא יודעים אם הוא שירת שם, ומסביר 'כאן עומד חייל צה"ל עם מכונת ירייה ויורה לכל עבר' - - -

יעקב מרגי: כמו משחק וידיאו.

מירב בן ארי: אני ראיתי את זה.

מירב בן ארי: שואלים אותו שלושה חברי פרלמנט שבדים, שאני רואה שזה נורא בוער להם בעצמות מה קורה בחברון, ואומרים לו 'איך יכול להיות עם מכונת ירייה?

מירב בן ארי: למה לא עם אקדח או משהו כזה?' אז הוא אומר 'עם מכונת הירייה זה עובד יותר טוב, יותר מדויק'.

מירב בן ארי: סליחה, זה בושה וחרפה למדינת ישראל.

מירב בן ארי: בושה לחברי הכנסת שמגנים על ארגון כזה - - -

יואב קיש: נכון.

יעקב מרגי: היא לא צריכה את העזרה שלך.

מיכל רוזין: אל תגידי לנו בושה, אל תחלקי לנו ציונים.

מיכל רוזין: אל תחלקי לנו ציונים, אל תגידי לי - - -

מירב בן ארי: תתביישו לכם.

מיכל רוזין: אני לא אתבייש - - -

מירב בן ארי: זה לא עניין של ימין ושמאל, זה עניין של ציונות.

מירב בן ארי: תתביישו לכם.

עודד פורר: נכון?

עודד פורר: רק לכם מותר?

עודד פורר: רק לשמאל - - -

יעקב מרגי: עודד פורר, אני קורא לך לסדר פעם ראשונה.

יעקב מרגי: זהבה, פעם שנייה.

יעקב מרגי: מיכל, פעם שנייה.

יעקב מרגי: ראו הוזהרתם.

יעקב מרגי: יואב קיש, אני מבקש ממך.

מירב בן ארי: מילה אחרונה לסיום.

מירב בן ארי: אדוני מכיר אותי, אני נמצאת כאן בכל ועדות החינוך - - -

מיכל רוזין: אוה, כל ישיבה היא אומרת - - -

מירב בן ארי: אל תתערבי, כבר שמעתי ממך מספיק.

מירב בן ארי: די, מספיק כבר.

מירב בן ארי: מה אמרתי עכשיו על ועדת החינוך?

מירב בן ארי: גם על זה יש לך מה להגיד?

מיכל רוזין: על הכול יש לי מה להגיד.

מירב בן ארי: זה אין לי ספק.

מיכל רוזין: את תשמעי אותי כי אין לך ברירה.

מירב בן ארי: שמעתי אותך מספיק.

מיכל רוזין: לא, אין לך ברירה, את תמשיכי לשמוע.

מירב בן ארי: די.

יעקב מרגי: מירב, תסיימי.

מירב בן ארי: אבל איך אני יכולה לדבר?

יעקב מרגי: אני אגן, אל תתייחסי אליה.

מירב בן ארי: אני רוצה להגיד משהו אחד.

נחמן שי: את לא מפסיקה לדבר.

מירב בן ארי: סליחה, נחמן, תודה.

מירב בן ארי: אני לא צריכה גם אותך.

יעקב מרגי: נחמן שי, למרות שעשית את זה באלגנטיות אני קורא לך לסדר פעם ראשונה.

נחמן שי: - - -

יעקב מרגי: פעם שנייה.

מירב בן ארי: משפט אחד לסיום.

מירב בן ארי: אני חברה בוועדה הזאת כבר המון זמן ואני נמצאת פה בכל הדיונים, באמת מעטים הדיונים שממש בנפשי.

מירב בן ארי: אני אומרת לך, מבחינתי, עוד יותר חמור בעיניי הביזיון שנעשה כאן היום, אני חושבת שאנחנו וגם אתה, כוועדה, צריכים לצאת עם מסר למדינת ישראל בנושא הארגון הזה וכמה שהוא חמור, מזעזע ואנטי ציוני.

מירב בן ארי: וחבל שחברי הכנסת מהשמאל לא השכילו להבין את זה.

מירב בן ארי: לא אתה, כן?

יעקב מרגי: תודה.

יואב קיש: לא השמאל, השמאל הקיצוני.

מירב בן ארי: אתה משהו אחר.

איציק שמולי: עכשיו איבדתי מנדטים.

מירב בן ארי: סליחה, לא, לא.

מירב בן ארי: איציק שמולי ואני מסכימים.

<קריאה: בעד כיבוש?

מירב בן ארי: ואתה, מה בכלל אתה קשור לחיילי צה"ל?

מירב בן ארי: ממתי אכפת לך מהחיילים?

מיכל רוזין: תגיד לי מה זה.

יעקב מרגי: מירב, מה קרה לך היום?

יעקב מרגי: מירב, אני קורא אותך לסדר.

מירב בן ארי: צודק.

מסעוד גנאים: אולי את תשבי במקום ה - - -

יעקב מרגי: מסעוד, מסעוד גנאים, פעם ראשונה.

יעקב מרגי: יוסף ג'בארין, פעם ראשונה.

אילן גילאון: אדוני היושב ראש, שמירב בן ארי תסביר את ההערה שלה.

אילן גילאון: אני רוצה את ההסבר שלה לזה.

יעקב מרגי: לא, אני לא רוצה את ההסבר שלה, כי אני רוצה לקיים דיון.

יעקב מרגי: חברי הכנסת, אני מוכן להסתכן בתלונה לוועדת האתיקה וליושב ראש הכנסת, עוד התפרצות כזאת מבזה, כי אתם משודרים, אולי בגלל זה אתם מתנהגים ככה, אני לא אתן לחברי הכנסת לדבר.

יעקב מרגי: אני אתן לארגונים ולא אתן לאף חבר כנסת.

יעקב מרגי: יש פה נוכחות מרשימה של חברי כנסת, אני לא אתן לכם לדבר, אני אומר לכם.

יעקב מרגי: אני מוכן לספוג כל מה שתאמרו אחרי זה.

יעקב מרגי: חברת הכנסת זהבה גלאון, בבקשה.

זהבה גלאון: תודה רבה, אדוני היושב ראש.

זהבה גלאון: אני רוצה לפתוח בלחלוק על הדברים שלך.

יעקב מרגי: מותר לך.

זהבה גלאון: נכון, וגם אתה יכול להיות יותר סובלני קצת להערות.

יעקב מרגי: לא יהיה.

יעקב מרגי: בדיון הזה אין סבלנות, כי יש פה אנשים שרוצים לצאת עם הצהרות ואני רוצה לקיים דיון.

זהבה גלאון: אנחנו גם נקיים דיון וגם נגיד את הדברים.

זהבה גלאון: אדוני היושב ראש, העובדה ש'שוברים שתיקה' לא הגיעו לכאן לא מבזה את הכנסת.

זהבה גלאון: מה שמבזה את הכנסת - - -

יעקב מרגי: זה מבזה אותם.

זהבה גלאון: תרשה לי עכשיו, אני לא הפרעתי.

יעקב מרגי: לי מותר.

זהבה גלאון: לא, אדוני, אני קוראת אותך לסדר פעם ראשונה.

עודד פורר: היא הרי לא הפריעה לאף אחד.

זהבה גלאון: מה שמבזה את הכנסת זאת חבורה של חברי כנסת שמציגה כאן מקרתיזם, ציד ראשים, השמצות, הכפשות.

יואב קיש: זהבה, הכול אמת.

זהבה גלאון: אין שום סיבה ש'שוברים שתיקה' יהפכו לשק החבטות של עודד פורר, יואב קיש ומירב בן ארי, שאתם החלטתם שאתם אחראים על האמת.

יואב קיש: די לצביעות, זהבה.

יואב קיש: די לצביעות.

עודד פורר: הם הפכו את חיילי צה"ל לשק החבטות שלהם בעולם.

זהבה גלאון: אדוני הנכבד - - -

יעקב מרגי: חברת הכנסת זהבה גלאון, אם את תפני לחברי הכנסת אני לא אגן עלייך.

מירב בן ארי: אל תצפי שאנחנו לא נגיב.

יעקב מרגי: אז אני מבקש.

זהבה גלאון: אדוני הנכבד, לחברי הכנסת שיושבים כאן אין מונופול על חיילי צה"ל.

עודד פורר: מה לעשות, הם הקדימו אותך והזמינו דיון.

זהבה גלאון: בסדר, אני לא מתווכחת, זה בסדר גמור, אני רק מגנה על ההחלטה של 'שוברים שתיקה'.

זהבה גלאון: מדובר באנשים ששירתו בצבא - - -

יואב קיש: מה היה קורה אם ארגון ימין לא היה בא?

יואב קיש: מה היה קורה?

יואב קיש: איך את מגנה?

יואב קיש: אני לא מבין.

יעקב מרגי: יואב, אני קורא אותך לסדר פעם שנייה.

יעקב מרגי: אתה רוצה לצאת?

יואב קיש: לא, אני לא רוצה.

זהבה גלאון: מדובר - - - לאף אחד אין מונופול, חברים.

זהבה גלאון: הילדים של כולנו משרתים בצבא, שירתו בצבא, היו ביחידות קרביות, אל תעמידו את עצמכם כפטריוטים ואחראים על המונופול על צה"ל.

זהבה גלאון: כולנו רוצים לשמור על צה"ל, על דמותו המוסרית.

זהבה גלאון: ואל תגיד לנו פה אנחנו לא רוצים - - - אנחנו לא מפחדים מביקורת.

זהבה גלאון: אתם, מה שאתם עושים זה מסע ציד והכפשה ואתם עושים דה לגיטימציה לאנשים אמיצים, פטריוטים, חברים - - -

מירב בן ארי: לאיזה מדינה הם פטריוטים?

זהבה גלאון: פטריוטים - - -

יעקב מרגי: מירב, לא.

מירב בן ארי: היא פונה אליי, היא אומרת 'אתם' ואתה מצפה שאני - - -

יעקב מרגי: מירב, פעם שנייה.

יעקב מרגי: מירב, תתאפקי.

יואב קיש: שלא תפנה אלינו.

מירב בן ארי: אז שלא תפנה אלינו.

מירב בן ארי: שתגיד מה היא חושבת.

מירב בן ארי: אתם אנטי ציוניים - - - אתם פונים לחיילים, אתה לא פטריוט, אתה לא ציוני - - -

יעקב מרגי: אני אומר לך איך אני הייתי עונה - - -

מירב בן ארי: שלא תפנה - - -

יעקב מרגי: אני אומר לכם איך הייתי נוהג.

תמר זנדברג: תשתי מים.

יעקב מרגי: תמר זנדברג, פעם שנייה.

מירב בן ארי: לא, היא בסדר - - -

יעקב מרגי: לא, פעם שנייה.

מירב בן ארי: אני מגנה על חברתי.

יעקב מרגי: לא.

יעקב מרגי: שאלת אותי שאלה, אני אענה לך.

זהבה גלאון: אתה עונה באמצע רשות הדיבור שלי.

יעקב מרגי: מותר לי, זהבה, ואת אל תעירי לי.

יעקב מרגי: אני אנהג איך שאני חושב.

יעקב מרגי: אני אומר לך איך תנהגי, אל תתייחסי, תרשמי פתק, תני לי אותו, אני אתן לך רשות דיבור להגיב אחרי זה, בצורה יותר טובה וחכמה.

יעקב מרגי: מה אתם עושים עכשיו?

יעקב מרגי: שלוש הדקות של זהבה גלאון הפכו להיות חמש דקות.

יואב קיש: בסדר, גם שלי הפכו לחמש דקות.

יעקב מרגי: אני לא רוצה את זה, מי אמר שזה נכון?

זהבה גלאון: חבריי חברי הכנסת, בדמוקרטיה מתוקנת צריך לאפשר ביקורת לגיטימית מאומתת גם על פעילות של חיילי צה"ל.

זהבה גלאון: החיילים מ'שוברים שתיקה', שנותנים את העדות שלהם, אלה חיילים ששר הביטחון יעלון שלח אותם להגן על מאחזים בלתי חוקיים, להילחם בקרב ב'צוק איתן', חלקם של החיילים האלה, חברים שלהם נהרגו, אלה חיילים שטובים להיהרג בקרב, לשמור על מאחזים בלתי חוקיים, אבל לא לפרסם את האמת שלהם?

זהבה גלאון: מה עושה נזק למדינת ישראל?

זהבה גלאון: העדויות של החיילים או 50 שנים של כיבוש שעושה את הנזק הכי גדול למדינת ישראל?

זהבה גלאון: איך אתם מעזים בכלל לפגוע בלגיטימיות שלהם?

יואב קיש: מה הקשר?

יואב קיש: מדברים על ארגון 'שוברים שתיקה'.

זהבה גלאון: אף ארגון של החברה האזרחית שמזוהה עם השמאל לא פגע בלגיטימיות של מדינת ישראל כמו שליטה על מיליוני בני אדם במשך קרוב ל-50 שנה.

יעקב מרגי: דב חנין.

דב חנין: אני לא שומע.

מירב בן ארי: הוא ממלמל, מותר לו.

מירב בן ארי: הוא לא מדבר למיקרופון.

זהבה גלאון: אדוני היושב ראש, אני רוצה להגיד משהו מאוד חשוב, זה לא נאמר.

זהבה גלאון: העדויות שמפורסמות עוברות צנזורה, חייבים להגיד את זה.

זהבה גלאון: העדויות האלה עוברות צנזורה, אתם חייבים לדעת את זה.

זהבה גלאון: והאמת כואבת.

זהבה גלאון: האמת מצריכה דיון אמיתי, לא סתימת פיות.

זהבה גלאון: כשאני שומעת את חבריי חברי הכנסת ואת ההחלטה של השר בנט למנוע מ'שוברים שתיקה' להיכנס למערכת החינוך - - -

יואב קיש: מצוין.

זהבה גלאון: ואני רואה מי האנשים שיושבים כאן סביב השולחן, חלקם אנשים שבית המשפט אמר עליהם שיש בארגון שלהם סממנים פשיסטים.

זהבה גלאון: בית המשפט דחה תביעת דיבה של 'אם תרצו' שמנהלת - - -

<אלון שוורצר: בית המשפט העליון - - -

יעקב מרגי: לא.

<אלון שוורצר: היא מדברת על 'אם תרצו', אני מ'אם תרצו'.

<אלון שוורצר: את מדברת על 'אם תרצו'.

זהבה גלאון: ביחד איתכם - - -

<קריאה: היא לא יכולה.

<קריאה: היא מדברת עליי.

זהבה גלאון: אני יכולה.

מירב בן ארי: סליחה, אדוני היושב ראש, זה לא לעניין.

זהבה גלאון: אתה לא תגיד לי מה להגיד.

מירב בן ארי: לא, לא.

מירב בן ארי: סליחה - - - היא לא יכולה לפנות אליו - - -

מיכל רוזין: היא יכולה מה שהיא רוצה, אל תגידי לה מה היא יכולה.

מירב בן ארי: לא - - -

יעקב מרגי: זהבה - - -

יואב קיש: תעשו דיון על 'אם תרצו', הם יהיו פה.

מירב בן ארי: היא אומרת להם פשיסטים.

זהבה גלאון: אני לא אומרת, בית המשפט אמר.

יואב קיש: '

יואב קיש: אם תרצו' יגיעו לפה, אל תדברו סתם באוויר.

יעקב מרגי: רבותיי, יואב קיש, אתה רוצה לצאת אחריו?

זהבה גלאון: אני לא אומרת - - -

יעקב מרגי: זהבה, איבדת את זכות הדיבור שלך.

זהבה גלאון: אני מסיימת.

יעקב מרגי: אין לך סיכום.

יעקב מרגי: אין לך סיכום, נקודה.

מיכל רוזין: אבל, סליחה - - -

יעקב מרגי: אני החלטתי.

יעקב מרגי: תתלונני.

יעקב מרגי: מיכל רוזין, אני אבטל לך גם את רשות הדיבור שלך.

יעקב מרגי: אין לך רשות דיבור.

יעקב מרגי: את ממש היית עדינה - - -

זהבה גלאון: אני רוצה - - - זה לא נוח לך - - -

יעקב מרגי: זהבה, פעם שלישית, החוצה.

יעקב מרגי: זהבה, קראתי אותך לסדר פעם שלישית, תוציא אותה בבקשה.

זהבה גלאון: אדוני, אתה - - -

יעקב מרגי: אני לא אתן לך לפוצץ את הדיון.

זהבה גלאון: תן לי לאסוף את הדברים.

יעקב מרגי: בעדינות, תני לה להוציא את זה, בבקשה.

אילן גילאון: מרגי, תן לה לסיים - - -

יעקב מרגי: לא אתן לה לסיים.

יעקב מרגי: (חברת הכנסת זהבה גלאון יוצאת ממליאת הוועדה.

יעקב מרגי: )

מיכל רוזין: למה?

יעקב מרגי: אני לא אתן לאף אחד לפוצץ את הדיון.

מיכל רוזין: סליחה, אבל, חברים - - -

יעקב מרגי: מיכל, את בדרך אחריה.

מיכל רוזין: יופי, אז תוציא את כולנו.

מיכל רוזין: זה היה ברור, לכן ארגון 'שוברים שתיקה' לא הגיע לכאן, כי הוא ידע שמה שיקרה זה מסע הסתה - - -

יעקב מרגי: מיכל, קריאה פעם שלישית מיכל רוזין.

מיכל רוזין: לא ישמרו על הזכויות שלהם, לא ישמרו על זכות הדיבור שלהם.

מיכל רוזין: זה מה שקורה פה.

מיכל רוזין: ידענו שזה מה שיהיה.

יעקב מרגי: מיכל, תודה.

מיכל רוזין: שלא יהיה פה דיון הוגן ולא יכול להיות פה דיון הוגן, בגלל שיש פה הסתה והרצח הפוליטי הבא בשער.

מירב בן ארי: די, די.

מירב בן ארי: שמענו אתכם.

מרדכי יוגב: טרור של מרצ.

מרדכי יוגב: אתן מפעילות טרור של מרצ.

יעקב מרגי: מוטי יוגב, פעם ראשונה.

מירב בן ארי: שמענו אתכם.

יעקב מרגי: הנה אני אומר לכם, אני לא אחוס על אף אחד.

ענת ברקו: הנה, מצלמים, מצלמים.

מירב בן ארי: אל תדאגי, מצביעי מרצ - - -

מיכל רוזין: אפשר לחשוב, אתם עושים הסתה והרצח הפוליטי הבא הוא עליכם.

מיכל רוזין: (חברת הכנסת מיכל רוזין יוצאת ממליאת הוועדה.

מיכל רוזין: )

יואב קיש: מה הסתה?

יואב קיש: מה - - -

יעקב מרגי: יואב קיש, פעם שלישית החוצה.

יואב קיש: אם 'אם תרצו' היו מוזמנים לדיון על 'אם תרצו', 'אם תרצו' היו פה.

יואב קיש: 'אם תרצו' היו מגיעים לדיון לכנסת.

יואב קיש: 'שוברים שתיקה' לא מגיעים ותראה - - - (חבר הכנסת יואב קיש יוצא ממליאת הוועדה.

יואב קיש: )

יעקב מרגי: אני אומר לכם, מי שלא יתנהג לפי כללי הדיון של הוועדה לא יהיה כאן.

חיים ילין: זו שיטה טובה.

חיים ילין: ככה מתפנים מקומות.

יעקב מרגי: נוכחות חברי הכנסת לא מקודשת בכל מחיר.

יעקב מרגי: תמר, את רוצה לצאת תצאי, אל תפריעי לי.

אילן גילאון: תמי, שבי, הוא לא ייקח פה את הזה - - - מי, מפעיל הדי-9? מי?

אילן גילאון: שצלף בין העיניים של ראש הממשלה?

אילן גילאון: מי?

יעקב מרגי: אילן.

מירב בן ארי: הוצאת אותם ושמת אותו?

אילן גילאון: חבר'ה, זה ועדת חינוך.

מרדכי יוגב: אני לא ארחם עליו.

יעקב מרגי: סליחה, אני קורא אותך לסדר פעם שנייה, מוטי יוגב.

יעקב מרגי: אילן, תן לי לנהל את הדיון.

יעקב מרגי: אני מבקש, רבותיי, אם חשבתם שאני לא מתכוון לקיים דיון, לא יעזור לכם כלום.

יעקב מרגי: הנה אני אומר לכם, אני חסיד של חופש הביטוי, כשזהבה גלאון לא יכלה לשמוע - - -

מירב בן ארי: - - - במסדרון - - -

יעקב מרגי: תבקרו אותי על הוצאתה.

יעקב מרגי: כשחברת כנסת לא הייתה מסוגלת לשמוע דברים - - - סדרנים, לסגור דלתות, לא להכניס אף אחד ולא להוציא אף אחד, רק מה שאני אתן לכם.

<קריאה: מעצר.

יעקב מרגי: כשזהבה גלאון ישבה פה ושמעה את חבר הכנסת עודד פורר על דברים, לא בפנייה אישית וקלים יותר ממה שהיא אמרה, חופש הביטוי, רבותיי, זו תכונה, זה בדנ"א.

יעקב מרגי: שלא תספרו לנו סיפורים שיש לך חופש ביטוי רק כשבאוזן הימנית זה נוח לך, או באוזן השמאלית.

יעקב מרגי: עם כל הכבוד.

יעקב מרגי: אני אומר לכם, רבותיי, לקראת הבאות, אתם תשמעו דברים שיפוצצו לכם את הבטן, מימין ומשמאל, וזו הגדולה שלכם, חברי הכנסת, זו הגדולה שלנו.

יעקב מרגי: מה קרה?

יעקב מרגי: והזהרתי, אמרתי שאני לא אתן לפוצץ את הדיון.

יעקב מרגי: הרי זו המטרה, שלא יהיה דיון על ארגון 'שוברים שתיקה'.

מירב בן ארי: אדוני היושב ראש, אני מבקשת להחזיר את נציג 'אם תרצו' לדיון - - -

יעקב מרגי: לא.

יעקב מרגי: יש נציגים אחרים, הוא לא היחיד.

מירב בן ארי: לא, זה לא בסדר.

יעקב מרגי: הוא לא היחיד.

יעקב מרגי: מירב, אל תסייעי - - - תמר, היא בשתי קריאות.

מירב בן ארי: זה לא בסדר.

תמר זנדברג: היא לא סותמת את הפה.

תמר זנדברג: זה קריאה ראשונה, שנייה, שלישית - - -

יעקב מרגי: תמר, יש ועדת האתיקה.

יעקב מרגי: תמר זנדברג.

מירב בן ארי: מה אמרתי?

מירב בן ארי: ביקשתי שיחזיר אותו לדיון.

יעקב מרגי: מירב, פעם שנייה.

מירב בן ארי: אני לא מצליחה להבין מה אמרתי.

יעקב מרגי: מירב, פעם שנייה.

מירב בן ארי: טוב נו.

תמר זנדברג: זה פעם שנייה רביעית.

מירב בן ארי: מה את יש לך ממני?

תמר זנדברג: מה - - -

יעקב מרגי: תמר זנדברג.

אילן גילאון: תשמע, אם אתה רוצה להוציא את כולם, אנחנו רק חמישה ואחד לא הגיע.

מירב בן ארי: מה זה?

מירב בן ארי: - - -

תמר זנדברג: אוי מסכנה, אני מזילה דמעה.

יעקב מרגי: אילן גילאון, בבקשה.

מירב בן ארי: היא הפריעה לך עכשיו - - -

יעקב מרגי: עכשיו חבר הכנסת אילן גילאון ברשות דיבור.

אילן גילאון: אני מבקש לומר את דבריי בנחת ובשקט, ככה עשיתי גם עד עכשיו.

אילן גילאון: אשתדל לומר את המציאות כפי שאני רואה, בעיניי, כפי שאני רואה אותה נכוחה.

אילן גילאון: אדוני, יש סרט של מונטי פייטון, זה נקרא 'בריאן והגביע הקדוש', ובסרט הזה, בתקופה של בית המקדש השני, יוצאים אנשים לבילוי של שבת, מה הוא הבילוי, אדוני?

יעקב מרגי: צלמים, אם ימשיך להיות רעש מהצלמים, אין לי בעיה להוציא אתכם.

יעקב מרגי: בדיעבד חבל שהוא משודר בערוץ הכנסת.

יעקב מרגי: בבקשה.

אילן גילאון: אני לא אוכל לפרט כי זו פואנטה - - -

יעקב מרגי: לא, מבחינתי.

יעקב מרגי: אני מתבייש.

יעקב מרגי: אני, יו"ר ועדת החינוך, מתבייש בדיון.

אילן גילאון: אני גם.

אילן גילאון: ואז יש מעמד כזה, משפחות מגיעות, קונים אבנים והם סוקלים כל מיני חוטאים.

אילן גילאון: ואז מגיע הכהן הגדול והוא אומר, 'עכשיו תזרקו את אבניכם, כי הם אמרו אמר אדונַי'.

אילן גילאון: מה שקרה בפועל, שכולם זרקו את האבנים על הכהן הגדול כי הוא אמר באותו רגע Jehovah.

אילן גילאון: אתם יודעים על מה אתם מדברים בכלל, תגידו לי?

אילן גילאון: וכל הארגונים האלה שנמצאים פה.

אילן גילאון: תסלחו לי, זה של אותה חברת קש של כל מיני נערי אריאל במקרה הטוב ושל הזרוע המדינית של נוער הזוועות במקרה הרע.

אילן גילאון: אלה מביאים את אבן הרחיים המוסרית של מדינת ישראל.

אילן גילאון: היכן?

אילן גילאון: על מה אנחנו מדברים?

אילן גילאון: במקום לשאול את השאלה המרכזית, למה ילדים שלנו צריכים להיות במקום הזה, למה הם צריכים להשחית את נשמותיהם?

אילן גילאון: אה, הם פועלים בחו"ל.

אילן גילאון: ממש מפחיד אותי.

אילן גילאון: אתם יודעים מה?

אילן גילאון: אני רוצה ל - - -

ענת ברקו: הם - - - בתל אביב - - -

יעקב מרגי: ענת ברקו, פעם שנייה.

אילן גילאון: אני מעדיף את האינטרס של הולנד על ישראל - - -

יעקב מרגי: את לא שמעת את הראשונה.

יעקב מרגי: כי דיברת, לא שמעת.

יעקב מרגי: אני חוזר לראשונה, אבל אני מבקש לא להפריע.

אילן גילאון: ענת ברקו, חברת הכנסת, אני רוצה לעשות את זה בנחת, אם תרשי לי, אני גם אעשה את זה.

מירב בן ארי: מה זה בנחת?

אילן גילאון: יש לי גם בעיות של הפרעות קשב וריכוז ואני מבקש ל - - -

יעקב מרגי: לכן קבל עוד שתי דקות ותסיים.

אילן גילאון: אני מבקש להשתלב בדיון הזה, כי אני באמת משתדל - - -

יעקב מרגי: עוד שתי דקות ותסיים.

אילן גילאון: בסדר גמור.

אילן גילאון: ולכן אני מציע לכולנו, כאשר מדברים, מדברים עדויות שקר, תראו פעם אחת עדות אחת שהייתה עדות שקר, וגם במקרה בחברון, מירב, גם הוא היה, הוא התקיים באינתיפאדה השנייה ואת יודעת את זה.

אילן גילאון: עכשיו, אתם מפחדים בעידן הזה שמדברים בחוץ לארץ?

אילן גילאון: הרי אנחנו ברשת פתוחה לגמרי, מה קורה כאן שלא קורה שם?

אילן גילאון: חוץ מזה, בכנות של איזה אינטרס אני אאמין יותר, באינטרס של ההולנדים או באינטרס של מוסקוביץ או של מהמר אחר או של בעל קזינו אחר?

אילן גילאון: או של מכחיש שואה אוונגליסטי אחר שמממן את כל ארגוני הקש האלה שפעם קוראים להם 'כחול לבן' ופעם 'אם תרצו' ופעם 'שבעה קנים' ופעם 'מנורה'?

אילן גילאון: מי אתם חושבים שמאמין לשטויות האלה?

אילן גילאון: אבל מה?

אילן גילאון: יש לכם כר נוח לחבוט בו.

אילן גילאון: אתם, האנשים מן הימין.

אילן גילאון: בדיוק זה מפלטו של כל מנוול, הפטריוטיזם.

אילן גילאון: לכן כאשר אתם מדברים על 'שוברים שתיקה', צחצחו את שיניכם, שלו את נעליכם מעל רגליכם ותשאלו את עצמכם את השאלה האמיתית, למה הילדים האלה צריכים להיות שם 50 שנה?

יעקב מרגי: תודה.

יעקב מרגי: חבר הכנסת איציק שמולי ולאחר מכן אני מתחיל לפנות לארגונים.

אילן גילאון: יש לי עוד שתי דקות, אדוני.

יעקב מרגי: לא, ניצלת את השתיים.

יעקב מרגי: תשאיר משהו לאפיקומן.

איציק שמולי: תודה רבה, אדוני היושב ראש.

איציק שמולי: תראו, אני מתחבר לדברים של אילן ואני אגיד אמירה שנאמרה כאן קודם בין המילים, לאף אחד כאן אין מונופול, לא על זכויות האדם ולא על הפטריוטיזם, אבל אני חושב שגם ליושרה צריך להיות ערך.

איציק שמולי: כן, אני מתנגד לכיבוש ולהתנחלויות, אבל אני חושב שהדרך לפתור את העניין הזה לא עוברת דרך דמוניזציה והשחרה של מדינת ישראל בעולם.

איציק שמולי: וצריך להגיד את הדברים האלה בצורה ברורה.

איציק שמולי: אני מחויב מבחינה פוליטית לאג'נדה מאוד מאוד מאוד ברורה, אבל אני חושב שמי שמצטרף לקמפיין המכוער הזה ותומך בו, כדי להציל אותנו מעצמנו, עושה חטא למדינת ישראל.

איציק שמולי: שלא יובן לא נכון, אני חושב שהמענה הנכון הוא מה שהנשיא ריבלין עשה.

איציק שמולי: לא לברוח מכנסים, לעלות על הבמות ולהגיד את המציאות כפי שהיא קורית בפועל.

איציק שמולי: ובאותה נשימה אני אומר, אדוני היושב ראש, וכאן אני בהחלט מצטרף לדבריו של חבר הכנסת גילאון, התופעה שקורית מימין היא לא פחות מטורפת.

איציק שמולי: יש לי ביקורת אדירה וגדולה מאוד על 'שוברים שתיקה', בעיקר על מה שהם עושים בחו"ל, אבל באותה נשימה אני אומר לך שהסרטון המזוויע שהוציאו 'אם תרצו' זו חציית קו מאוד מאוד ברורה.

איציק שמולי: מאוד מאוד ברורה ומסוכנת.

איציק שמולי: אני אומר לכם, החברים מימין, ואני אומר לכם כמישהו שנמצא במחנה המרכז שמאל ולא אחת משלם מחירים כואבים פוליטיים על העמדות שלי.

איציק שמולי: אני מצפה מכם בדיוק אותו דבר לעשות במקרה של הסרטון המזעזע הזה.

איציק שמולי: על מה מדברים פה?

איציק שמולי: על שקיפות של עמותה?

איציק שמולי: 'אם תרצו' ועמותות 'תג מחיר' חושפות את התורמים שלהם?

איציק שמולי: על מה מדברים פה, על פלורליזם?

איציק שמולי: על יציאה נגד שנאת חינם?

איציק שמולי: מה זה היה הסרטון הזה אם לא שנאת חינם?

איציק שמולי: ולכן, אדוני היושב ראש, אני חושב שאין מה לעשות, צריכים להיות מחויבים פה ליושרה ולאמת.

איציק שמולי: כן, אנחנו לא אוהבים את מה שעושים 'אם תרצו' בחו"ל - - -

מירב בן ארי: 'אם תרצו' או 'שוברים שתיקה'?

איציק שמולי: סליחה - - -

אילן גילאון: נכון, נכון, הוא אמר את ההיפך.

אילן גילאון: אנחנו אומרים את זה בארץ, לא רק בחו"ל.

איציק שמולי: כן, יש לנו ביקורת מאוד מאוד גדולה על מה שעושים - - -

דוד ביטן: אין מה להשוות בין שניהם.

יעקב מרגי: חברי הכנסת, תקשיבו, יש לנו עוד דיון אחרי זה והזמן רץ ואנחנו לא נמצה את הדיון, לכן אל תפריעו.

יעקב מרגי: בבקשה.

איציק שמולי: דוד ביטן, אני בכל הכבוד - - -

יעקב מרגי: אני לא רוצה לפתוח עוד דיון, איציק שמולי.

איציק שמולי: אני במשפט סיכום.

איציק שמולי: אני לא רוצה לחשוב איך אני הייתי מסתובב ברחוב או איך אתה היית מסתובב ברחוב אם מישהו היה שם עלינו תג של בוגדים או שתולים.

איציק שמולי: זה יותר מלא הרגשה נעימה.

איציק שמולי: לכן אני אומר לך, כן, גם אני לא פחות ממך ולא פחות מ'אם תרצו' ולא פחות מאף אחד פה לא אוהב ומבקר מאוד את הפעילות של 'שוברים שתיקה' בחו"ל.

איציק שמולי: זה דבר מגונה, למרות שאני תומך פוליטית בפתרון של היפרדות.

איציק שמולי: אני חושב שדמוניזציה והשחרה של ישראל לא עוברת דרך מה שהם עושים.

איציק שמולי: אבל באותה נשימה אני אומר לך, גם אתה צריך לצאת נגד תופעות כאלה שקורות במחנה שלכם.

איציק שמולי: כשאתם שותקים כאשר ארגוני 'תג מחיר' משתוללים וכאשר 'אם תרצו' מוציאים כאלה סרטונים מזוויעים - - -

דוד ביטן: מעולם לא שתקנו על 'תג מחיר', אבל 'אם תרצו' זה לא 'תג מחיר'.

איציק שמולי: אז אנחנו עלולים לשלם מחיר דמים יקר מאוד.

יעקב מרגי: תודה.

יעקב מרגי: רבותיי, לפני שאני אעביר, יש חברות כנסת, ענת ברקו ולאחר מכן איילת נחמיאס ורבין.

יעקב מרגי: אני אתן לכם לדבר ולאחר מכן הארגונים.

יעקב מרגי: אני רוצה לומר משהו בנימה אישית.

יעקב מרגי: רבותיי, אני לוקח את הדברים שאמר חבר הכנסת איציק שמולי, אבל אני לא כורך את זה בדיון הזה.

יעקב מרגי: לא חסר לי התבטאויות ואני אומר גם לחבריי מימין, מרכז, ימין שמאל, שמאל מרכז, חכמים, היזהרו בדבריכם.

יעקב מרגי: כמה מלל נשפך בשבוע שעבר על חוק העמותות.

יעקב מרגי: אני מתקומם כנגד התהיות של חברי הכנסת שאנחנו בכלל מקיימים דיון בנושא הזה.

יעקב מרגי: מי שרוצה שקיפות ומי שרוצה חופש ביטוי ורוצה לטהר את המחנה, שיתכבד ויתאזר וייקח את כל תעצומות הנפש כדי לקיים דיון אמיתי.

יעקב מרגי: חברת הכנסת ענת ברקו, בבקשה.

ענת ברקו: תודה, אדוני היושב ראש, תרגיש טוב.

אחמד טיבי: תשמור על שתיקה בשלב זה.

יעקב מרגי: ברוך הבא.

יעקב מרגי: מאיפה?

יעקב מרגי: הפסדת את זכותך כיוזם.

ענת ברקו: חסרת לנו.

אחמד טיבי: ממש באותו זמן היה לי דיון על שפעת חזירים, שכתוצאה ממנו נפטרה - - -

יעקב מרגי: תודה, רפואה שלמה לכל אלה שחולים עדיין.

ענת ברקו: אני רוצה, בהמשך התיאור של חברי, חבר הכנסת גילאון, לגבי סרטים, בואו נחפש סרטים שעוסקים במשחקי ריגול, ואני לא מדברת על האלמנטים הטכנולוגיים, בואו נדבר קצת על - - - סוכני השפעה, אלה שמעבירים אינפורמציה למדינות זרות, אלה שמחפשים את התגמולים בכל מיני מקומות ומחכים להם מסרים בכל מיני משלשים והיום זה יכול להיות ברמאללה וזה יכול להיות בהולנד וזה יכול להיות בשבדיה.

ענת ברקו: אני הייתי מציעה שגבריהו יעשה סיור לשבדים במלמו, לשם הם לא מעזים להיכנס.

ענת ברקו: הם לא מעזים להיכנס לשם.

ענת ברקו: ובאשר למה שאמרת, חברי חבר הכנסת שמולי, אתה יודע, אתה מאוד מודאג מהמצב של 'שוברים שתיקה' ומזה שהם יצאו בתחושה לא טובה.

ענת ברקו: אני מודאגת מזה ששמים אות קין על מצחם של חיילי צה"ל.

ענת ברקו: חיילי צה"ל שאנחנו על פי חוק שלחנו אותם להגן על המדינה הזו, על כל אלה שיושבים כאן בנחת, והם בעצם מוצאים את עצמם נרדפים.

ענת ברקו: זאת אומרת שאפשר להתייחס גם ל'שוברים שתיקה' כאל סוכני השפעה של מדינות זרות במובנים המודיעיניים הבסיסיים ביותר.

ענת ברקו: הדבר הנוסף, שגריר פלסטין באו"ם, הסגן, מבקש מכסות ולוקח אותם לסיבוב הרצאות.

ענת ברקו: ג'בארין, פעיל החזית העממית לשחרור פלסטין, יושב ראש הארגון הפלסטיני אל-חק, שבמסגרת ההרצאות שלי בנושא ה-BDS בכנסת גם טיפלתי בארגון הזה, גם הוא חובר ומשתמש בחומרים של 'שוברים שתיקה'.

ענת ברקו: תלונות אנונימיות נגד חיילי צה"ל, מכסות, תגמולים כספיים, מנעמי החיים של נסיעות לכנסים, ותאמינו לי, אני יודעת, זה ממש כיף לנסוע לכנסים, שטיח אדום, איזה כיף, נותנים להם נראות מסוימת - - -

יעקב מרגי: לסכם, לסיים, חברת הכנסת ברקו.

ענת ברקו: אני רוצה לסכם ולומר, הארגון הזה הוא לא לגיטימי.

ענת ברקו: יש מספיק צינורות בתוך הצבא, כמו מצ"ח, כמו הפרקליטות הצבאית, שאפשר להתלונן ואם יש דברים חריגים זו הכתובת, אבל לא להכתים את כל חיילי צה"ל ובעצם להפוך אותם לפושעים.

ענת ברקו: הפושעים האמיתיים זה חברי ארגון 'שוברים שתיקה'.

אילן גילאון: הם חיילי וקציני צה"ל - - -

יעקב מרגי: אילן גילאון, אז מה?

אילן גילאון: הם חיילי וקציני צה"ל.

אילן גילאון: את לא - - -

יעקב מרגי: אילן, תודה.

יעקב מרגי: הערתה והערתך נשמעו.

ענת ברקו: בעיניי הם לא - - - הם בחרו דרך אחרת.

יעקב מרגי: ענת, סיימת עכשיו.

יעקב מרגי: חברת הכנסת נחמיאס ורבין.

איילת נחמיאס ורבין: כמה אנחנו טובים בלהכתים אחד את השני, זה משהו, היושב ראש.

איילת נחמיאס ורבין: היום אני - - -

אילן גילאון: פושעים.

יעקב מרגי: אילן, למה?

אילן גילאון: חיילי צה"ל וקציני צה"ל הם פושעים?

יעקב מרגי: אילן, ידידי, פעם ראשונה.

מירב בן ארי: אני מוחה.

מירב בן ארי: אני מוחה על ההתנהלות הזאת.

מירב בן ארי: הוא לא יגיד על חיילי צה"ל - - - מה זו ההתנהלות הזו?

מירב בן ארי: איך אתה לא מתבייש?

יעקב מרגי: מירב, הוא בדרך.

איציק שמולי: מירב, לא הבנת אותו.

אילן גילאון: מה אמרתי?

אילן גילאון: על מה את מדברת?

אילן גילאון: לא, שלא תהיה אי הבנה.

אילן גילאון: אני ציטטתי את ענת ברקו, גברת.

אילן גילאון: יש לך בעיה בהבנת ה - - -

יעקב מרגי: תודה, תודה.

ענת ברקו: - - -

מירב בן ארי: זה לא מה שאמרת.

יעקב מרגי: הוא הבהיר את מה שהוא אמר.

אילן גילאון: לא, היא לוקה בהבנת הנשמע ובהבנת הנקרא.

יעקב מרגי: תודה.

יעקב מרגי: איילת נחמיאס, בבקשה.

אילן גילאון: תקשיבי למה שאומרים קודם כל.

אילן גילאון: תפתחי אוזניים - - -

יעקב מרגי: אדוני, בוא.

יעקב מרגי: אני לא רוצה אף אחד עומד.

<קריאה: רק אתה צדיק.

אילן גילאון: אתה צדיק?

אילן גילאון: אתה - - -

יעקב מרגי: אילן, פעם שלישית.

יעקב מרגי: אתה רוצה לצאת?

אילן גילאון: אני צדיק על ידך.

מירב בן ארי: אני מבקשת ממך - - -

יעקב מרגי: אילן, לא להפריע לי.

אילן גילאון: לא, אני מבקשת שהיא תתנצל, כי עוד לצאת שאני אמרתי באמת את מה שהיא אומרת.

מירב בן ארי: סליחה, זה מה שאני שמעתי.

יעקב מרגי: אז הוא הבהיר.

יעקב מרגי: אמרתי לו.

דוד ביטן: מירב, הוא לא אמר את זה.

מירב בן ארי: אני מתנצלת, אילן.

מירב בן ארי: אם שמעתי אותך לא נכון, סליחה.

מירב בן ארי: אני מתנצלת.

מירב בן ארי: שלוש פעמים אמרתי את זה, כדי שזה יהיה ברור לוועדה.

אילן גילאון: תודה רבה.

אילן גילאון: פעמיים מספיק.

יעקב מרגי: אילן, מספיק.

יעקב מרגי: אל תפריע לי.

באסל גטאס: זה לא מפני שאת לא הבנת - - -

יעקב מרגי: באסל גטאס, פעם ראשונה.

יעקב מרגי: אתה לא קיבלת את ההנחיות בתחילת הדיון.

יעקב מרגי: אין קריאות ביניים.

מירב בן ארי: אוה.

מירב בן ארי: טוב שחיילי צה"ל מעניינים אותך, באסל גטאס.

אילן גילאון: זה בדיוק מה שדיברתי עליו.

יעקב מרגי: אני לא רוצה לקרוא אותך פעם שנייה ואני בדרך לקרוא אותך פעם שנייה.

יעקב מרגי: אל תפריע לי, קראתי אותך פעם ראשונה.

יעקב מרגי: תחזור בך ואני אמחק את הראשונה.

יעקב מרגי: אצלי אין התרעות, התפרצות קריאה ראשונה.

יעקב מרגי: התפרצות שנייה קריאה שנייה.

<קריאה: גטאס, עזוב.

יעקב מרגי: זהו, גמרנו.

יעקב מרגי: אז ניקינו את השולחן.

מירב בן ארי: די, באסל, אנחנו כבר - - -

יעקב מרגי: אסור לדבר.

יעקב מרגי: רשמתי אותך, תדבר שלוש דקות בזמנך.

יעקב מרגי: חברת הכנסת איילת ורבין עשר דקות מנסה להוציא מילה.

איילת נחמיאס ורבין: וכפי שאתם יודעים זה בדרך כלל לא מאוד קשה בשבילי.

איילת נחמיאס ורבין: אבל הבוקר אני החלטתי לשתף פעולה עם יושב הראש כי אני רואה שהוא באמת לא - - - אפילו איש חזק כמוהו לא מצליח להתמודד עם מה שקורה פה.

איילת נחמיאס ורבין: אני חתמתי על המכתב נגד 'שוברים שתיקה' ואני מוכרחה להגיד, בעיקר בגלל, כמו שחברי איציק שמולי אמר, מאוד מאוד קשה לי הפעילות שלהם בחוץ לארץ.

איילת נחמיאס ורבין: אני הקמתי את קהילת משפחות המילואימניקים לפני כמעט עשר שנים ואני מוכרחה לומר שהקושי הגדול שלי, במיוחד כשיושבים כאן אנשים מ'אם תרצו', שאני לא הייתי מספיק רגישה וערה לזה שהמכתב הזה ומאחורי מה שאני מתנגדת לו אני עדיין עומדת, איתנה, אבל לא הבנתי איזה מכונת שיסוי עומדת מאחורי התהליך הזה.

איילת נחמיאס ורבין: לא יכול להיות ולא יעלה על הדעת, אדוני היושב ראש, הצביעות חוגגת.

איילת נחמיאס ורבין: זה לא שאנחנו לא רוצים, אני לא רוצה לסמן חיילים, אני לא רוצה לסמן ארגונים, אני לא רוצה לסמן בני אדם, אבל זה בדיוק מה שקורה כאן - - -

דוד ביטן: אז שלא יסמנו אותם.

איילת נחמיאס ורבין: אף אחד כאן לא מדבר על התרומות שתורמים ארגונים מימין - - -

יעקב מרגי: דוד ביטן.

דוד ביטן: אני קורא את עצמי לסדר פעם ראשונה.

איילת נחמיאס ורבין: ואני מוכרחה להגיד לכם.

איילת נחמיאס ורבין: איכשהו, אני לא יודעת למה אצלי מתנגן 'אם תרצו' עם ארגון קטן שפעם הסית נגד ראש ממשלה שנרצח, שקראו לו 'זו ארצנו'.

איילת נחמיאס ורבין: אף אחד לא מזכיר את זה.

איילת נחמיאס ורבין: עמד בראשו אחד, משה פייגלין, הוא פעם יישב את אחד הכיסאות בבית הזה.

איילת נחמיאס ורבין: זה אותו סוג, אותן תופעות.

איילת נחמיאס ורבין: אנחנו צריכים להבין את זה - - -

אורן אסף חזן: - - -

יעקב מרגי: אורן, פעם ראשונה.

אורן אסף חזן: פעם שנייה.

יעקב מרגי: לא רוצה.

יעקב מרגי: אל תפריע לה.

יעקב מרגי: לא, נרשמת?

יעקב מרגי: אני אמחק אותך?

יעקב מרגי: בבקשה.

אורן אסף חזן: אל תמחק אותי.

איילת נחמיאס ורבין: אנחנו, שחפצים להגן על חיילי צה"ל, גם אנחנו שמאמינים שהיפרדות היא הדרך המדינית היחידה, לא יעלה על הדעת שהתהליך יהיה ביזוי ושיסוי.

איילת נחמיאס ורבין: אני אומרת עוד הפעם, אנחנו לא יכולים, אנחנו מייצרים - - -

אורן אסף חזן: - - -

יעקב מרגי: אורן, פעם ראשונה אמרתי לך, נכון?

מירב בן ארי: אורן, תתרגל.

יעקב מרגי: הנה העצה, אורן.

יעקב מרגי: אתה לא מסוגל לשמוע דברים קשים?

יעקב מרגי: החוצה.

אורן אסף חזן: אני מחדד רק את הדברים שלה.

יעקב מרגי: אני אתן לך עצה, אתה לא מסוגל לשמוע?

יעקב מרגי: צא.

יעקב מרגי: זה לא דיון - - - רבותיי, אם הייתי יכול לתלות אזהרה, כמו שעושים לפני תשדיר פרסומת קשה, מי שלא יכול לעמוד בזה שייצא.

איילת נחמיאס ורבין: זה לא מצחיק, באמת, זה אחד המסיתים הגדולים פה בבית הזה.

יעקב מרגי: לא, למה את פונה אישית?

איילת נחמיאס ורבין: לא, אני אומרת לך.

יעקב מרגי: לא, אז לסכם, בבקשה.

איילת נחמיאס ורבין: אותם אנשים שאנחנו חפצים להגן עליהם, בסופו של דבר יוצאים נפסדים מאותם ארגונים שלכאורה יוצאים נגדם.

איילת נחמיאס ורבין: אנחנו צריכים להבין את זה.

איילת נחמיאס ורבין: זה הנזק הכי גדול וזאת האמת.

מירב בן ארי: אבל למה את אומרת 'לכאורה יוצאים נגדם'?

יעקב מרגי: חברת הכנסת תמר זנדברג.

תמר זנדברג: תודה רבה, אדוני.

מירב בן ארי: לכאורה יוצאים נגדם, איילת?

תמר זנדברג: שמו לנו פה ניירות על 'האמת שלי'.

תמר זנדברג: בואו נדבר רגע על האמת, נדמה לי שהייתה חסרה פה קצת אמת.

תמר זנדברג: אם אפשר, בבקשה?

מירב בן ארי: הייתה פה הבהרה.

איילת נחמיאס ורבין: כן, אני חיכיתי עשר דקות, עניתי לשנייה אחת לשאלה, לא קרה כלום.

איילת נחמיאס ורבין: לא הפרעתי כל הדיון, תודה רבה.

איילת נחמיאס ורבין: עם כל הכבוד, לא צריך להגזים.

מירב בן ארי: נכון.

איילת נחמיאס ורבין: תודה רבה.

יעקב מרגי: בבקשה, תמר.

תמר זנדברג: אוקיי.

תמר זנדברג: אז בואו נדבר על כמה אמיתות.

תמר זנדברג: אם אנחנו רוצים לדבר על חיילים, החיילים שמסרו עדויות ל'שוברים שתיקה' הם חיילי צה"ל שמשרתים בשטחים הכבושים וחזרו לגבולות מדינת ישראל - - -

יעקב מרגי: רגע, שאני אבין, בלי שום קשר, אני רוצה להבין, כי זה חוזר על עצמו.

יעקב מרגי: מה, חייל צה"ל, מותר לו הכול בגלל שהוא חייל צה"ל?

תמר זנדברג: לא הכול.

יעקב מרגי: לא, אני רוצה לשמוע ממך.

תמר זנדברג: אני אענה לך.

דוד ביטן: אז מה אם הם חיילי צה"ל?

דב חנין: זאת הטענה של 'שוברים שתיקה', שזה חיילי צה"ל.

יעקב מרגי: דב, פעם ראשונה.

דוד ביטן: אז מה אם הם חיילי צה"ל?

דוד ביטן: אז הם יכולים ללכת להשמיץ את מדינת ישראל בגלל שהם היו חיילים?

דוד ביטן: איזה מין טענה זו?

יעקב מרגי: דוד, תן לה.

דוד ביטן: הטענה הזו חוזרת כל הזמן.

דוד ביטן: מספיק.

יעקב מרגי: בסדר, אתה יודע למה התנוך של האוזן גמיש?

יעקב מרגי: מקסימום אתה לא יכול תעשה ככה.

דוד ביטן: חיילי צה"ל.

דוד ביטן: מה, הוא יכול לעשות מה שהוא רוצה?

יעקב מרגי: בבקשה, תמר.

תמר זנדברג: אני אענה לך נורא בפשטות.

תמר זנדברג: לא מותר להם כל דבר, מותר להם לספר מה היא המציאות של כיבוש בשטחים הכבושים - - -

דוד ביטן: כפי שהם רואים אותה.

תמר זנדברג: וחובה לשמוע.

תמר זנדברג: זה אחת.

תמר זנדברג: שתיים, רוצים לדבר על אינטרסים זרים?

תמר זנדברג: המדינות התורמות לארגוני השמאל בכלל הן מדינות ידידותיות לישראל - - -

דוד ביטן: מה זה?

דוד ביטן: שבדיה?

מירב בן ארי: הן לא מחרימות מוצרים, הן - - -

יעקב מרגי: מירב.

יעקב מרגי: את בשנייה, שכחת?

דוד ביטן: מרגי, היא אמרה שצריכים להתייחס לאמת, אז שתגיד אמת.

יעקב מרגי: דוד ביטן - - -

אורן אסף חזן: דוד, היא סיפרה בדיחה.

דוד ביטן: שבדיה ידידה לישראל?

דוד ביטן: לא, היא אמרה, 'אני רוצה להגיד את האמת', איפה האמת?

יעקב מרגי: חברי הכנסת, אתם לא חברים.

יעקב מרגי: אני אגיד לכם למה אתם לא חברים.

יעקב מרגי: אתם יודעים שהדיון קשה, אני גם בצרידות, למה אתם עושים?

יעקב מרגי: אתם לא מסוגלים להתאפק קצת.

דוד ביטן: זה קשה מאוד לשמוע דברים כאלה.

מירב בן ארי: ביטן, זה קשה לכולם.

יעקב מרגי: מירב, את לא מסייעת לי.

יעקב מרגי: אני לא רוצה, אל תעזרי לי.

יעקב מרגי: כשאני רוצה ממך עזרה אני יודע לבקש.

דוד ביטן: היא אמרה 'אני רוצה להגיד אמת', איפה האמת?

אורן אסף חזן: רק להיצמד לאמת.

אורן אסף חזן: אומר חבר הכנסת - - -

יעקב מרגי: אורן, אני מחקתי לך את הקריאה, אתה לא רוצה שאני אחזיר אותך.

<קריאה: תנו לו לנהל את הדיון.

יעקב מרגי: תקשיב.

יעקב מרגי: אורן, אין תת דיונים.

יעקב מרגי: יש דיון אחד.

יעקב מרגי: ואני אגיד לכם, מה שטוב אצל חברי כנסת, מימין ומשאל, אתם יודעים?

יעקב מרגי: מעניין שכל אחד חושב שהאמת בצד שלו.

יעקב מרגי: כשאני שומע שכל אחד מאמין במשהו, מכאן ומכאן, אני יודע איפה אני צריך לשים את עצמי.

אילן גילאון: כן, אבל בסוף צריך - - -

יעקב מרגי: לא, אילן, אתה לא מפריע לי.

אורן אסף חזן: - - -

יעקב מרגי: אתה לא מפריע לי, אורן, פעם שנייה.

אורן אסף חזן: מחקת לי את הראשונה.

יעקב מרגי: פעם ראשונה, בבקשה.

יעקב מרגי: ראה הוזהרת.

מיכל בירן: הוא לא מכיר את הקונספט של לא להפריע.

יעקב מרגי: תודה רבה לך על הנוכחות שלך.

יעקב מרגי: רבותיי, מיכל בירן הגיעה.

יעקב מרגי: ואני אומר לך, פה קריאת ביניים קריאה ראשונה.

מירב בן ארי: תלמדי את הכללים.

מיכל בירן: וואי וואי.

יעקב מרגי: בבקשה.

יעקב מרגי: 50 דקות בדיון אנחנו בזבזנו בוועדת החינוך והתרבות והספורט של מדינת ישראל, 45 דקות על קריאות ביניים.

אילן גילאון: בזבזנו 50 שנים בשטחים.

יעקב מרגי: קריאות ביניים, תסלחו לי על הביטוי, מבזות, של חברי הכנסת.

אורן אסף חזן: אנחנו נישאר לא רק שנים, לנצח.

יעקב מרגי: אורן, פעם שנייה.

אילן גילאון: האנקדוטה מדברת.

יעקב מרגי: אילן, אתה בפעם שלישית פעמיים כבר, אל תנצל את זה.

מרדכי יוגב: 2.9, כן.

אילן גילאון: טוב, פעם אחרונה.

יעקב מרגי: בבקשה, תמר.

יעקב מרגי: את רואה כמה זה לא נעים כשמפריעים?

יעקב מרגי: לא, לדיון הבא.

תמר זנדברג: לא, אני לא יודעת, יש פה חברים שהם בקריאה השנייה כבר עשר פעמים.

יעקב מרגי: מותר לי.

יעקב מרגי: מה לעשות, אני מוטה, בסדר?

יעקב מרגי: את רוצה לומר את זה?

יעקב מרגי: אמרת את זה בהתחלה, תחזרי על זה באמצע, אני מוטה.

יעקב מרגי: והלוואי שתגיעי למצב להיות מוטה כמוני.

איתן ברושי: אדוני היושב ראש, יש עוד - - -

תמר זנדברג: אפשר לקבל את זכות הדיבור שלי?

יעקב מרגי: וסליחה שאני קצת שיפוטי וקצת יוהרה אחזה בי היום.

נחמן שי: מרגי, היא לא מצליחה לדבר.

יעקב מרגי: מאוד מפרגן לי החרדה שלך, נחמן שי.

יעקב מרגי: בבקשה, תמר.

נחמן שי: תבדוק אחרי איך הישיבה מתנהלת.

תמר זנדברג: מדינות אירופה הן, חברות וחברים, מדינות ידידותיות לישראל שחולקות איתנו לא רק הסכמי סחר ויבוא, כ-60% מהיצוא של מדינת ישראל, אלא גם ערכים של צדק, שוויון, חתירה לשלום.

תמר זנדברג: לעומת זאת, אם אתם רוצים לדבר על סוכני השפעה, בואו נדבר לא על מדינות אירופה שכל התרומות שלהן מופיעות באופן גלוי באתרי האינטרנט של ארגוני השמאל, בואו נדבר על סרג' מולר שנעצר על ידי האינטרפול ותרם לשרת המשפטים ולשר לבטחון פנים לפריימריז שלהם, בואו נדבר על הכומר הייגי, שאמר שהיטלר פעל בשליחות האל, הוא תרם ל'אם תרצו'.

תמר זנדברג: בבקשה, אם אנחנו רוצים לדבר על שקיפות, בואו נדבר על ארגון 'אם תרצו' שכמעט 90% מהתרומות שלו חסויות ולכן אנחנו לא יכולים לדעת.

מירב בן ארי: זה לא נכון.

אורן אסף חזן: זה ממש לא נכון.

יעקב מרגי: בסדר, אתה רשום לדיבור, תאמר את זה.

אורן אסף חזן: אין לך מספיק זמן לתת לי.

יעקב מרגי: אורן, פעם שנייה.

מירב בן ארי: תרשום לך, תרשום בנקודות.

אורן אסף חזן: אל תתערבי.

אורן אסף חזן: אני יודע שאת רוצה - - -

מירב בן ארי: אל תדאג, אני כבר דיברתי מספיק.

מירב בן ארי: אל תדאג לי.

תמר זנדברג: ולכן אנחנו לא יכולים לדעת, לא על השקיפות, לא על סוכני ההשפעה הזרה ולא על - - -

יעקב מרגי: תסיימי בדקה הקרובה.

תמר זנדברג: רגע.

יעקב מרגי: אין רגע, אל תתווכחי איתי.

יעקב מרגי: תסיימי בדקה הקרובה.

תמר זנדברג: אם אנחנו רוצים לדבר על הטיה פוליטית, על שקיפות ועל סוכנים זרים, בואו נדבר על מכתב הקצינים שנכתב על ידי שלושה מקורבים ל'בית היהודי'.

תמר זנדברג: אחד מהם הוא חבר המועצה הציבורית של 'אם תרצו' שהיה מועמד למנכ"ל הארגון.

מירב בן ארי: לא, אני מאוד מצטערת, עמית דרי הוא ממכתב הקצינים.

מירב בן ארי: היא לא תכפיש פה על הארגונים, על 'אם תרצו'.

יעקב מרגי: מירב, מירב.

מירב בן ארי: אל תוציא אותי - - -

יעקב מרגי: מירב, רגע, אני לא רוצה להוציא אותך, אבל תקשיבי.

יעקב מרגי: שבי, תירגעי.

יוסף ג'בארין: היא יכולה לצאת, היא רק מפריעה.

יוסף ג'בארין: את יכולה לצאת, את מפריעה לכל מי שמדבר.

<קריאה: אתה באת להעיד פה מטעם חיילי צה"ל?

<קריאה: אתה הגעת מטעם חיילי צה"ל להעיד פה?

<קריאה: מטעם חיילי צה"ל?

<קריאה: מטעם מי אתה יושב פה?

יעקב מרגי: עודד.

יעקב מרגי: יוסף ג'בארין, תעצור.

יוסף ג'בארין: הוא אורח כאן, אסור לו להעליב חברת כנסת.

אורן אסף חזן: הוא לא העליב אותה.

יוסף ג'בארין: תפקידך להגן על - - -

יעקב מרגי: יוסף ג'בארין, פעם שנייה.

יעקב מרגי: יוסף ג'בארין - - -

אורן אסף חזן: הוא לא העליב אותה.

אורן אסף חזן: קצת איבדו פה פרופורציה.

יעקב מרגי: תקשיבו, רבותיי.

יעקב מרגי: רגע, אורן.

יעקב מרגי: סלח לי, אדון.

יעקב מרגי: אתה היית בתחילת הדיון, נכון?

יעקב מרגי: ראית מה קרה לחבר מפה?

יעקב מרגי: אין קריאות ביניים, במיוחד לא של הארגונים.

יעקב מרגי: אל תיקח דוגמה מחברי הכנסת כי אתה לא בסטטוס שלהם.

יעקב מרגי: בבקשה.

מירב בן ארי: יושב פה - - - של המילואימניקים.

מירב בן ארי: איזה שטויות.

תמר זנדברג: אם אנחנו רוצים לדבר על תדמית מדינת ישראל, אין תדמית גרועה יותר למדינת ישראל מאשר כמעט 50 שנה - - -

אורן אסף חזן: בגלל חברי כנסת - - -

תמר זנדברג: של שלטון צבאי על אוכלוסייה אזרחית - - -

יעקב מרגי: אורן, אני אקרא אותך לסדר, אני אוציא אותך.

אורן אסף חזן: אתה לא יכול לתת - - -

יעקב מרגי: אני יכול.

יעקב מרגי: אתה לא מסוגל לשמוע דעות שלא מתאימות לך תצא.

אורן אסף חזן: אבל יש הבדל, יש - - -

יעקב מרגי: לא, שתאמר.

יעקב מרגי: עמר בר-לב, אל תפריע לי.

קסניה סבטלובה: לא שמת לב, נראה לי, שזו ועדת החינוך.

אורן אסף חזן: כל יפי הנפש תירגעו.

יעקב מרגי: אורן, הנה אני אומר לך, בקריאת הביניים הבאה אתה יוצא, אל תאלץ אותי לקרוא אותך בפעם השלישית, כי אני אקרא אותך.

יעקב מרגי: למה לך?

יעקב מרגי: באת לדיון כדי לצאת?

אילן גילאון: אבל הוא, יש לו חדר - - -

תמר זנדברג: מילת סיכום, אדוני היושב ראש.

תמר זנדברג: אתה אמרת שאנחנו בוועדת החינוך, אם אנחנו רוצים לדבר על מה שקורה במערכת החינוך.

תמר זנדברג: אני רוצה לעדכן את כולכם - - -

יעקב מרגי: אין לך זמן לזה, יש לך חצי דקה.

מירב בן ארי: יש לה עדכון.

תמר זנדברג: אני מנסה על החצי דקה האחרונה שלי, ריבונו של עולם.

יעקב מרגי: לא, פתאום הגעת למשרד החינוך.

תמר זנדברג: כן, אני רוצה לעדכן את כולכם שבשבועות האחרונים חלה עלייה דרמטית במספר ההזמנות של 'שוברים שתיקה' לתיכונים במערכת החינוך כדי לספר את האמת - - -

יעקב מרגי: תודה.

יעקב מרגי: תודה.

עליזה לביא: מעניין שרק את יודעת מזה.

יעקב מרגי: עליזה לביא, פעם ראשונה.

מירב בן ארי: איזה אזור מגורים - - -

יעקב מרגי: תסיימי, נו, משפט אחרון.

תמר זנדברג: וכנראה שזאת התוצאה האמיתית של הקרקס המקרתיסטי שמתנהל פה, שכל חברי הכנסת מהימין מדברים ואתה, אדוני היושב ראש, לא מוציא אותם - - -

יעקב מרגי: תודה.

יעקב מרגי: סיימת לדבר מרגע זה.

תמר זנדברג: לעומת זאת אתה משתתף - - -

יעקב מרגי: תודה.

יעקב מרגי: תמר זנדברג, סיימת.

יעקב מרגי: תודה.

תמר זנדברג: בסתימת פיות של השמאל.

תמר זנדברג: תודה.

יעקב מרגי: תודה.

יעקב מרגי: חברת הכנסת, תמר זנדברג, אני אקרא אותך פעם שלישית.

יעקב מרגי: כשאני אומר להפסיק את תפסיקי.

יעקב מרגי: נוה דרומי, יש כאן?

יעקב מרגי: תציגי את עצמך.

יעקב מרגי: תקשיבי טוב טוב.

יעקב מרגי: ראית את הפרומו - - -

מירב בן ארי: היא הייתה פה מהתחלה - - -

יעקב מרגי: סליחה, לא להפריע לי, ריבונו של עולם.

תמר זנדברג: כמה פעמים היא עוד תפריע - - -

מירב בן ארי: מה אמרתי?

מירב בן ארי: שהיא הייתה פה מהתחלה?

יעקב מרגי: תמר זנדברג, פעם שלישית.

יעקב מרגי: לכי, תתלונני ליושב ראש.

יעקב מרגי: פעם שלישית, תצאי החוצה.

יעקב מרגי: תוציאו אותה.

תמר זנדברג: אותי אתה מוציא החוצה?

יעקב מרגי: כן, אותך.

יעקב מרגי: כן.

יעקב מרגי: אל תנסי לעזור לי.

יעקב מרגי: ומירב, אני מבקש אותך.

יעקב מרגי: זו תהיה פעם שלישית.

מירב בן ארי: מה אמרתי?

מירב בן ארי: ש - - -

יעקב מרגי: לא, ההערה שלך, גם אם היא צודקת, זו תהיה הפעם השלישית.

תמר זנדברג: יש לי רק שאלה - - -

יעקב מרגי: לא עונה לך, החוצה.

תמר זנדברג: כמה פעמים הקריאות האלה - - -

יעקב מרגי: מאה פעם אני יכול לתת לה.

תמר זנדברג: מאה פעם?

יעקב מרגי: כן, תפני ליושב ראש, תתלונני עליי.

אילן גילאון: אתה לא יודע מה זה שהשארת אותי לבד פה.

יעקב מרגי: בגלל שאני אוהב אותך.

דוד ביטן: למה?

דוד ביטן: יש לך את דב חנין.

תמר זנדברג: סליחה, אני מדברת עם יושב ראש הוועדה - - - (חברת הכנסת תמר זנדברג יוצאת ממליאת הוועדה.

תמר זנדברג: )

יעקב מרגי: דוד, סליחה.

יעקב מרגי: סליחה, סדרנים, בבקשה.

יעקב מרגי: האדון שם, למה אתה עומד?

יעקב מרגי: חוץ מסדרנים אף אחד לא עומד.

יעקב מרגי: בבקשה, תקשיבי, גברתי, שתי דקות.

יעקב מרגי: תאמרי את מה שיש לך לומר, את לא מתייחסת לחברי כנסת.

יעקב מרגי: בבקשה.

<נוה דרומי: שלום לכולם.

<נוה דרומי: שמי נוה דרומי, מנהלת של תנועת 'זכויות אדם כחול לבן'.

<נוה דרומי: חשוב לי להתחיל ולומר שאנחנו לא ארגון קש, אני גם לא מנוער הזוועות של אריאל, גדלתי בקרית טבעון, מאמינה מאוד ב - - -

יעקב מרגי: סליחה, לא להפריע.

אורן אסף חזן: רק להבין את המשפט.

יעקב מרגי: אתה לא היית בדיון, תן לה לדבר.

יעקב מרגי: תשאל אותי בהפסקה אני אדבר איתך.

מירב בן ארי: תן להקשיב.

<נוה דרומי: אני מאמינה מאוד בחופש הביטוי, בציונות, ולי קשה עם זה שזכויות האדם הפכו בשנים האחרונות לא לערך חשוב, אלא ככלי ניגוח פוליטי.

<נוה דרומי: זה מה שקרה.

<נוה דרומי: מבחינתי אני לא רואה איך לדבר בחו"ל עם פרנץ מגרמניה או מישהו אחר מאוסטריה תורם לזכויות האדם או למוסריות של חיילי צה"ל.

<נוה דרומי: אני לא יכולה לקבל את זה.

<נוה דרומי: לכן כארגון אנחנו מציעים אלטרנטיבה, כזו שיכולה להראות שיש דרך אחרת, שמציעה לחיילים לפנות אלינו אם הם היו עדים למשהו שהוא לא מוסרי, שהוא לא בסדר, ולעבוד עם המערכת, לא נגדה.

<נוה דרומי: להעביר ביקורת בונה, לא ביקורת מטיפה, לא מחנכת.

<נוה דרומי: בנוסף גם הקמנו מערכי שיעור, שבנינו עם האנשים שכתבו את הקוד האתי של צה"ל.

<נוה דרומי: אנחנו מגיעים לתיכונים ולבתי ספר, מדברים על טוהר הנשק ועל ציונות ועל דוגמה אישית ועושים זאת מבלי להשמיץ ומבלי להכפיש.

<נוה דרומי: מה ש'שוברים שתיקה' עושים זה פשוט דה לגיטימציה ודמוניזציה.

יוסף ג'בארין: אין שום בעיה - - -

יעקב מרגי: יוסף ג'בארין, אתה הבא בתור, אתה רוצה לדבר?

יוסף ג'בארין: אני אדבר, בטח.

יעקב מרגי: אז תתאפק.

יוסף ג'בארין: לא, רק רציתי - - -

יעקב מרגי: לא, אל תסביר לי.

יוסף ג'בארין: צה"ל הוא ה - - -

יעקב מרגי: אל תסביר לי, ג'בארין.

<נוה דרומי: יש כאן ועדת חינוך שעוסקת בחינוך לנוער בישראל.

<נוה דרומי: אני לא רואה איך 'שוברים שתיקה' תורם לחינוך של מוסר ושל זכויות אדם ושל ציונות.

<נוה דרומי: אני לא רואה איך זה קורה.

<נוה דרומי: יש אפשרות לוועדת החינוך ליצור סדר יום אחר, הן לחברה הישראלית והן לצה"ל.

יעקב מרגי: תודה.

יעקב מרגי: חבר הכנסת ג'בארין.

יוסף ג'בארין: כבוד היושב ראש, אני מנסה להבין את מטרת הדיון.

יעקב מרגי: זו הקושיה היחידה שיש לך על הדיון?

יוסף ג'בארין: מה מטרת הדיון.

יוסף ג'בארין: מטרת הדיון אומרת מה?

יוסף ג'בארין: שאסור ל - - -

יעקב מרגי: לא, לא, לא יהיה.

יעקב מרגי: לא יהיו הפרעות.

יוסף ג'בארין: שאסור לבקר את הפעילות של צה"ל?

יוסף ג'בארין: אסור לבקר את הפעילות של צה"ל בחו"ל?

יוסף ג'בארין: אסור לקבל תרומות מהאיחוד האירופי?

יוסף ג'בארין: כאילו מה הרעיון?

יוסף ג'בארין: אני לא מצליח להבין את הרעיון הזה.

יוסף ג'בארין: לכן אני רוצה להדגיש, כבוד היושב ראש, הניסיון של 'אם תרצו' לכפות עלינו דיון כזה, הם באים בכלל אלינו בחוסר נקיון כפיים.

יוסף ג'בארין: אחרי מסע של הסתה, שגם אנשים בתוך הקואליציה מכירים את החומרה במסע הזה, אני לא יכול להבין איך הם בכלל יכולים לדבר על ביקורת לא לגיטימית.

יוסף ג'בארין: מה לא לגיטימי בביקורת הזו, כבוד היושב ראש?

יוסף ג'בארין: הרי ידוע שהנושא של הכיבוש הוא בלב המחלוקת בציבור הישראלי, כיבוש אכזרי שנמשך זה חמישה עשורים, ועכשיו כל הוועדה הזו באה ומתרגשת על כך שיש חלקים שמבקרים את הכיבוש הזה?

יוסף ג'בארין: אני רוצה להגיד לאלה שעדיין ש - - - כיבוש ומוסר לא הולכים ביחד, לכן אני חושב שצריך רק להעריך את העבודה שנעשית על ידי ארגון 'שוברים שתיקה'.

יוסף ג'בארין: אני תוהה על החברים שמדברים, אז מה, צה"ל הוא פשוט למופת?

מירב בן ארי: לא אמרנו את זה.

יוסף ג'בארין: אז אם לא אמרת, אז תנו - - -

יעקב מרגי: מירב, אין צורך בזה, אין צורך בהערה שלך.

יוסף ג'בארין: אז תנו לאנשים של 'שוברים שתיקה', לשמוע אותה.

יוסף ג'בארין: נקודה שנייה, אנחנו אומרים על המדינות של האיחוד האירופי, פתאום האיחוד האירופי נהיה למפלצת?

יוסף ג'בארין: השותף הכי בכיר למדיניות הכלכלית של ישראל, התומך הכי בכיר בכלכלה הישראלית, פתאום הם נהפכו למפלצת?

יוסף ג'בארין: לכן צריך לחשוב בשנית על הנושא הזה לפני שאנחנו עושים את זה.

יוסף ג'בארין: כבוד היושב ראש, לדעתי יש כאן ניסיון ברור לסתום פיות.

יוסף ג'בארין: מדובר בביקורת שהיא לא רק לגיטימית, אלא צריך לעודד אותה.

יוסף ג'בארין: ואני אומר לך, יש כאן מטרה מאוד פוליטית לדיון הזה, אנשים כאן מחזיקים בעמדות ברורות.

יוסף ג'בארין: אני שומע אנשים שאומרים שהכיבוש הזה יימשך, סגן יושב ראש הכנסת אמר לפני שבוע 'אין עם פלסטיני'.

יוסף ג'בארין: אז מול אמרות כאלה של אנשים שהם בלב הקואליציה, השרה מבקשת לספח את שטחי C לתוך מדינת ישראל.

יוסף ג'בארין: אל מול רעיונות כאלה צריך רק לברך על אנשים שמציבים תמרור אזהרה לאן החברה הישראלית הולכת.

יעקב מרגי: משפט אחרון לסיכום.

יוסף ג'בארין: כבוד היושב ראש, אני רוצה להגיד לך, כיבוש של מיליוני פלסטינים שנמשך כחמישה עשורים זה פשוט משטר של אפרטהייד ומי שמבקר את המשטר הזה - - -

מירב בן ארי: איזה משטר של אפרטהייד?

יעקב מרגי: תודה.

יעקב מרגי: אני הייתי מציע לך לחזור בך, אבל תעשה מה שאתה רוצה.

מירב בן ארי: אתה קורא למשטר של מדינת ישראל אפרטהייד?

יעקב מרגי: תעשה מה שאתה רוצה.

יוסף ג'בארין: שליטה בעם אחר - - -

מירב בן ארי: זה לא אפרטהייד.

יוסף ג'בארין: זה אפרטהייד.

יעקב מרגי: תודה.

יעקב מרגי: מירב, אל תפריעי.

יעקב מרגי: תודה.

יוסף ג'בארין: העם הפלסטיני - - -

יעקב מרגי: סליחה, ג'בארין, סיימנו.

יעקב מרגי: אין דיון.

מירב בן ארי: משטר האפרטהייד.

יעקב מרגי: אביחי שורשן.

מירב בן ארי: רגע, מה עם המנכ"ל של 'אם תרצו'?

מירב בן ארי: הוא כל הזמן חוטף, תן לו לענות.

יעקב מרגי: הכול רשום.

יעקב מרגי: אתם רוצים להחליף אותי?

מירב בן ארי: לא.

מירב בן ארי: הוא כל הזמן חוטף.

יעקב מרגי: אביחי שורשן, 'האמת שלי', בבקשה.

יעקב מרגי: אתה תקבל אם תתאפק.

יעקב מרגי: אם לא, גם זה לא יהיה.

יעקב מרגי: בבקשה.

דוד ביטן: מרגי, יש לי ב-11:15 ועדה.

יעקב מרגי: אני אתן לך.

אורן אסף חזן: הוא יכול ללמד אותך - - -

יעקב מרגי: אורן, אתה מפריע.

יעקב מרגי: באסל גטאס, אני יכול לעזור לכם להשלים את הוויכוח בחוץ.

מירב בן ארי: תעשה משט - - -

יעקב מרגי: מירב, מה קרה לך היום?

יעקב מרגי: אני לא רוצה - - - את מאלצת אותי להוציא אותך, אני אוציא אותך.

יעקב מרגי: אני לראשונה אוציא את הסגנית שלי בוועדה.

מירב בן ארי: אני ממלמלת.

מירב בן ארי: אני לא קוראת קריאות ביניים, אני ממלמלת.

יעקב מרגי: בבקשה.

יעקב מרגי: בלי מיקרופון, אם את רוצה למלמל.

יעקב מרגי: אביחי שורשן, בבקשה, יש לך שתי דקות.

<אביחי שורשן: בוקר טוב, כבוד היושב ראש, חברי כנסת נכבדים, מימין ומשמאל.

<אביחי שורשן: שמי אביחי שורשן, מייסד ארגון 'האמת שלי', ארגון א-פוליטי שקם אחרי הדוחות של 'צוק איתן' תוך זעקה של חיילים ולוחמים במילואים, פשוט להראות פנימה והחוצה עם מה אנחנו מתמודדים.

<אביחי שורשן: אני רוצה, ברשותכם, דקה לקחת אתכם אחורה ל-2007, תקופת קסאמים בה אני הייתי לוחם בגולני בסדיר.

<אביחי שורשן: קצב הקסאמים על שדרות היה יותר מקצב הצעקות וההתפרצויות בדיון הזה ונכנסנו לילה לילה לבית חנון, לסג'עיה, לבית להיא כדי לארוב לאזורי הטיווח שמשם טיווחו את עוטף עזה.

<אביחי שורשן: כל פעם שאלנו 'למה לא הפצצות מהאוויר?

<אביחי שורשן: למה מכניסים אותנו, חיילים, כוחות קטנים?

<אביחי שורשן: ' רציתי להביא איתי, אבל בגלל בעיות אבטחה לא נתנו לי, שני קליעים של צלף שפגעו לי 15 סנטימטר.

<אביחי שורשן: אתם יודעים מה זה 15 סנטימטר?

<אביחי שורשן: זה פחות מהעט הזה, עברו לי מעל הראש בתוך בית.

<אביחי שורשן: אז כן, כדי לפגוע בקסאמים האלה נכנסנו לבתים, אבל זו המדיניות, העדיפו להכניס אותנו פנימה, בידיעה שאני חטפתי את הכדור הזה 15 סנטימטר מהראש וחברים שלי, במקומות אחרים, חטפו את זה 15 סנטימטר מתחת לקסדה, כדי לא להגיע להפצצות אוויריות.

<אביחי שורשן: וכשאני משתחרר ומגיע ל'צוק איתן' כמילואימניק ורואה את הדוחות האלה.

<אביחי שורשן: מה, אני לא יודע שיש מקרים בעייתיים פה ושם?

<אביחי שורשן: אני לא יודע שזה קיים?

<אביחי שורשן: בוודאי שזה קיים.

<אביחי שורשן: אתם מדברים על השקרים של 'שוברים שתיקה' ועל העדויות?

<אביחי שורשן: אתם יודעים מה זה התמונה הזאת שמופיעה על הדוח שלכם?

<אביחי שורשן: כשכתוב קביעת עובדה, 'כך נלחמו בעזה 2014' מתורגם לשמונה שפות.

<אביחי שורשן: תחשבו עליכם בתור חבר כנסת מהאיחוד האירופי, מקבל את זה ואפילו לא פותח, מסתכל על התמונה.

<אביחי שורשן: יש פה לוחם שקיבל את עיטור הרמטכ"ל, כי לא רצו לפגוע במגדל המים אז שלחו כוח מיוחד לפוצץ פה את המנהרה, בלי להפציץ מהאוויר, כדי לא לפגוע במגדל המים.

<אביחי שורשן: אז הם שמים את זה 'כך נלחמנו בעזה 2014' בקביעת עובדה.

יעקב מרגי: תודה.

מירב בן ארי: תודה על כל מה שאתם עושים.

יעקב מרגי: חבר הכנסת נחמן שי.

נחמן שי: תודה רבה, אדוני היושב ראש.

נחמן שי: אני באמת עוקב אחרי דרך ניהול הישיבה, אני מעריך את המאמצים שלך לשמור פה על שקט, אני כבר המום 45 דקות משתי האזהרות שנתת לי בלי שהוצאתי מילה.

יעקב מרגי: אתה יכול רק להודות לי על זה ש - - -

<קריאה: זו הייתה מקדמה, נחמן.

יעקב מרגי: אלא אם כן תגיד לי שאתה מעדיף את הקרקס, אין בעיה.

נחמן שי: אנחנו כולנו צריכים להוריד את הטונים, זה ברור לי וזה חבל, כי הדיון עצמו הוא דיון חשוב ביותר.

נחמן שי: הוא דיון חשוב ביותר שצריך לכבד גם את הכנסת.

נחמן שי: אני חושב שהחברה הישראלית יכולה להתמודד עם הדיון שאנחנו מאזינים לו פה, או שמאזינים לו במליאה, או שאתם מאזינים לו בזירה הציבורית, לא קורה שום אסון, לא כש'שוברים שתיקה' אומרים את שלהם ולא כש'אם תרצו' אומרים את שלהם, ולא שהארגון שלך, או שלך או ארגון אחר.

נחמן שי: אנחנו דמוקרטיה חזקה, דמוקרטיה חזקה שעומדת על אדנים חזקים, אנחנו מחזקים אותה כל הזמן ושומרים עליה.

נחמן שי: הניסיון, כל אחד להשתמש בטיעונים שזה מחליש את הדמוקרטיה וזה מחזק את הדמוקרטיה, אין לו יסודות.

נחמן שי: הדיון הזה הוא חשוב לכולנו, הוא חלק בלתי נפרד מההוויה הישראלית, מהעובדה שאנחנו שולטים בחייהם של הפלסטינאים כבר קרוב ל-50 שנה.

נחמן שי: תקראו לזה כיבוש, תקראו לזה - - -

יעקב מרגי: אל תפריעו.

נחמן שי: שולטים בחייהם של 5 מיליון פלסטינאים כבר קרוב ל-50 שנה.

אורן אסף חזן: - - - מהמציאות, נחמן?

אורן אסף חזן: אתה מפתיע אותי.

אורן אסף חזן: דווקא אתה?

אורן אסף חזן: לא היה אוסלו, הא?

יעקב מרגי: אורן, תודה.

יעקב מרגי: מה עשית?

יעקב מרגי: פתחת דיון נוסף.

יעקב מרגי: לא יהיה.

נחמן שי: ולא מוצאים דרך לפתור את זה.

נחמן שי: אז שאף אחד לא יתפלא שהדיון הזה מוליד גם עימותים מהסוג הזה.

נחמן שי: אז אני רוצה לומר לכם, אני רוצה להמשיך ולשמוע את כל הדעות שנשמעות פה בחדר הזה, את כולם ולכבד את כולם באותה מידה.

נחמן שי: גם איש לא יכול לשלול, וגם בעולם שאנחנו חיים בו זה בלתי אפשרי, את זכותם של אנשים לצאת מגבולות מדינת ישראל ולהציג את העמדות שלהם מחוץ למדינת ישראל - - -

דוד ביטן: זה העמדות בתפוצות.

נחמן שי: בלאו הכי אין לזה משמעות, כי מה שנשמע פה נשמע שם ובחזרה.

נחמן שי: ולכן 'אם תרצו' רשאים לצאת מהארץ והם עושים את זה ומביאים תרומות מחוץ לארץ והם עושים את זה, וכנ"ל 'שוברים שתיקה' והעולם לא נחרב.

נחמן שי: לכן בואו נרגיע את הרוחות ונמשיך את הדיון הזה כי הוא חיוני, הוא כבוד לחברה הישראלית.

נחמן שי: תודה.

יעקב מרגי: עמית דרי, מכתב הקצינים.

<עמית דרי: בוקר טוב.

<עמית דרי: שמי עמית דרי, הסרטונים שדיברו פה קודם ומכתב הח"כים, שחתומים 60 חברי כנסת, הדברים האלה הם יוזמה שלנו.

<עמית דרי: אנחנו התאגדות של קרוב ל-700, רובם מ"פ במילואים, קצינים, 700 חבר'ה.

<עמית דרי: אני פה גם בכובע של איש חינוך, פה זה ועדת חינוך, אני מנהל מכינה קדם צבאית תבור בנצרת עלית וגם כמ"פ מילואים לוחם.

<עמית דרי: הדיון פה הוא בגובה 100,000 רגל.

<עמית דרי: אנחנו, ב-100,000 רגל הלכנו וחיפשנו ובדקנו ואני רוצה לתת לכם למטה, בעובדות, כי באמת חבר הכנסת גילאון דיבר על עובדות.

<עמית דרי: אנחנו צריכים לדבר על עובדות והעובדות הן ככה, בסוף ארגון 'שוברים שתיקה', צריך להבין, 99% מהעדויות הן אנונימיות.

<עמית דרי: 1% הוא לא אנונימי וברובו עדויות וידיאו של ראשי הארגון, שהם אמונים גם על איסוף כל העדויות האנונימיות ואנחנו אמורים להאמין.

<עמית דרי: אני אספתי לפני כשבוע את כל חברי הצוות של אבנר גבריהו, שהוא מראשי הארגון ואחראי על העדויות הללו, אני מושיב אותם ומראה להם סרטון שנקרא 'טיפול שווה בעצורים', מתורגם כמובן לאנגלית, כל אתרי ה-BDS, כולם כולם עושים שימוש בזה.

<עמית דרי: שם הוא מספר, כולם יכולים לשוות בנפשם מה זה טיפול שווה בעצורים, התעללות, 'כל אחד בצוות שלי היה נותן ברכית בתורו', לכל עצור, מדיניות.

<עמית דרי: 'כל אחד היה מתעלל בעציר, אני הייתי מתעקש לפנות את העציר כי כל אחד בצוות היה מפוצץ אותו במכות'.

<עמית דרי: יושבים חברי הצוות, בוכים.

<עמית דרי: תקשיבו, חברי הכנסת, יושבים שם חברי הצוות של אבנר גבריהו, חבר'ה בני 30, שלא ראו את זה מעולם, שני אנשים בוכים, מורידים דמעות.

<עמית דרי: סיפור ראשון.

<עמית דרי: ואם הוא משקר?

<עמית דרי: והוא משקר, ולכן אנחנו הולכים לתביעת הדיבה.

<עמית דרי: אם הוא משקר הוא ישלם על זה.

<עמית דרי: הארגון ישלם על זה.

<עמית דרי: אין בעיה עם ביקורת, יש בעיה עם שקרים.

<עמית דרי: סיפור נוסף שהוא חשוב מאוד, נגע בזה טיפה שורשן.

<עמית דרי: אני איבדתי את החבר הכי טוב שלי, כתף אל כתף, מ"פ איתי ביחד ב'עופרת יצוקה'.

<עמית דרי: עשינו הכול, ואני גאה בזה, פצצות הקש בגג, טלפונים, טרחנו על מיליוני כרוזים בתוך הכניסה לעזה והוא חטף טיל אר.

<עמית דרי: פי.

<עמית דרי: ג'י לתוך הגוף שלו ונהרג.

<עמית דרי: מאיפה?

<עמית דרי: מבית שהיה חשש לאזרחים חפים מפשע.

<עמית דרי: היינו יכולים להגיד למסוק להוריד את הבית הזה, אבל נזהרנו.

<עמית דרי: הוא שילם על זה בחייו.

יעקב מרגי: תודה.

מירב בן ארי: תן לו רגע לסיים.

יעקב מרגי: בסדר נו.

יעקב מרגי: אם הוא יאמר כל מה שיש לו גם שעתיים לא יספיקו.

יעקב מרגי: משפט אחרון, בבקשה.

<עמית דרי: משפט אחרון, זרקו פה על המימון שמגיע מחו"ל.

<עמית דרי: באמת אין עם זה בעיה, חבר הכנסת נחמן שי, אבל תסכים איתי, מוסר בסיסי, ארגון ICCO נותן כסף עבור חוזה עבודה, שימו לב איזה מסחרה.

<עמית דרי: זה מותר?

נחמן שי: לא תקין.

<עמית דרי: עבור מכסת עדויות שליליות.

<עמית דרי: האם מישהו יכול להצדיק כזה דבר?

יעקב מרגי: תודה.

יעקב מרגי: תפרוש בשיא.

נחמן שי: לא תקין.

נחמן שי: אני אומר לך, לא תקין.

יעקב מרגי: חבר הכנסת איתן ברושי.

איתן ברושי: חבריי חברי הכנסת, אדוני היושב ראש, זה גם ועדת חינוך וגם משודר וגם עוסק בנושא רגיש ונדמה לי שהיה מוטב להימנע ממה שראינו פה בשעה האחרונה.

איתן ברושי: אני רוצה להגיד שהשאלות שאנחנו עוסקים בהן הן לא חדשות.

איתן ברושי: אין כאן בחדר הזה ויכוח על מלחמה שלא הייתה צודקת ממנה, מלחמת ששת הימים.

איתן ברושי: אחרי מלחמת ששת הימים יצא שיח לוחמים - - -

באסל גטאס: יש ויכוח, מה אתה אומר על זה?

יעקב מרגי: אין ויכוח.

אורן אסף חזן: אין ויכוח על מלחמת ששת הימים.

אורן אסף חזן: זו מלחמה לגיטימית והיא הביאה תוצאה - - -

באסל גטאס: הוא כאן על תקן פרובוקאטור - - -

יעקב מרגי: ידידי, באסל גטאס ואורן חזן.

יעקב מרגי: אני מבין שסף הרגישות שלכם נמוך מאוד.

איתן ברושי: אחרי מלחמת ששת הימים, שהייתה מלחמה מוסכמת ודאי על רוב הציבור, אנחנו ראינו, בוודאי בתוך הלוחמים בחזית, את שיח הלוחמים.

איתן ברושי: שיח הלוחמים, שהיה בו מרכיב גדול של ההתיישבות, העלה שאלות קשות שלאחרונה אפילו נחשפו כקשות יותר מאלה שעלו אז.

איתן ברושי: לכן אין לנו ברירה, במציאות שבה אנחנו נתונים, אין מלחמות דה לוקס וגם מלחמה צודקת מעלה שאלות ערכיות מוסריות כי מלחמה בסופו של דבר זה לא דבר מוסרי.

איתן ברושי: כשהורגים אנשים זה לא דבר צודק תמיד.

איתן ברושי: יחד עם זה מדינה שנאבקת על קיומה, ואנחנו בעיצומו של מאבק, גם בימים האלה, לא יכולה לשדר את המסר מהחדר הזה.

איתן ברושי: כשעכשיו צועדות קבוצות של חיילים בגבול לבנון ומטפסות על הר דב, ואני מכיר את המקום הזה דרך הרגליים היטב משירותי מגולני, הולכים שם כתף אל כתף כאלה מכל החברה הישראלית, זה לא יכול להיות שמה שהבית הזה משדר זה את הקרקס שראינו, כשעכשיו בשעות האלה אנשים שומרים פה עלינו.

איתן ברושי: צריך להבין, אנחנו נמצאים במציאות מאוד מורכבת, זו טעות להקצין, צריך להבין ולא להקצין.

איתן ברושי: במצבי חירום ובמלחמה, כשמפעילים כוחות בסדר גודל כזה, כולל בדברים שנאמרו כאן, גם אני מכיר את זה, גם אנחנו משרתים ויש לנו בנים שמשרתים, הלבטים האלה הם קשים.

איתן ברושי: אז האם זה נכון לקחת מקרי קצה ולהפוך אותם להתנגחות במדינה שנאבקת על קיומה כשבתוך העורף שלה יש שאלות של קיום, עד כדי אי שליחת ילדים לבית ספר?

איתן ברושי: לכן אני קורא לך, אדוני היושב ראש, ולחברי הכנסת, לגלות התאפקות, להבין שמלחמה היא לא - - - ששת ימים לא נולד מהכיבוש, שאתם קוראים לו, והשטחים נוצרו אחרי ששת הימים, אבל הלבטים האלה היו כבר במלחמת השחרור.

איתן ברושי: לכן צריך להבחין בין תפיסות עולם מדיניות ובין טוהר הנשק.

איתן ברושי: טוהר הנשק זה מילים שיש בהן סתירה ועם הסתירות האלה צריך לחיות ולא לפגוע אחד בשני.

יעקב מרגי: תודה, איתן.

יעקב מרגי: רבותיי, אנחנו מוגבלים בזמן.

יעקב מרגי: מתן פלג, בבקשה.

יעקב מרגי: מתן, אני אומר לך, צפה פגיעה, מה שנקרא, בקריאות ביניים, לכן אל תתרום לזה, כי אם אתה תתרום אני לוקח את רשות הדיבור.

יעקב מרגי: דבר מה אתה עושה, קדימה.

<מתן פלג: אני מ'אם תרצו', מי שמכיר מכיר, אני מניח שהרוב פה מכיר ויודע את המלחמה שלנו בארגונים השתולים ואת המלחמה שלנו בתופעת הדה לגיטימציה מבפנים.

<מתן פלג: אני מברך את יושב ראש ועדת החינוך ואת העובדה שהדיון פה הוא בוועדת החינוך, כי את הסכנה של 'שוברים שתיקה' ודומיהם בעולם כולנו מכירים, אבל הבעיה היא בעיה פנימית והיא סכנה לחברה הישראלית מבפנים.

<מתן פלג: היא מנוהלת על ידי מיליוני שקלים - - -

מיכל בירן: עד עכשיו כל התיאור - - -

יעקב מרגי: מיכל בירן, פעם שנייה.

מיכל בירן: בסדר - - -

יעקב מרגי: את יודעת להתאפק, הוכחת שאת יודעת להתאפק, למה להפריע?

<מתן פלג: מיליוני שקלים שמגיעים מממשלות זרות ומהאיחוד האירופי.

<מתן פלג: אין שום אדם פרטי בעולם שחבר בכוחות נאט"ו, אי אפשר בכלל להשוות.

<מתן פלג: עכשיו יותר מזה, וזו אחת הבעיות הגדולות בעיניי, כאשר יולי נובק, המנכ"לית של 'שוברים שתיקה', אומרת, היא מודה, היא מדייקת, היא אומרת 'הכסף שלנו משווייץ, מדנמרק, משבדיה והולנד', אני מקריא, 'אבל מנוהל ברמאללה'.

אילן גילאון: מאיפה הכסף שלך?

אילן גילאון: הכסף שלך, מאיפה הוא?

מירב בן ארי: תן לשמוע.

<מתן פלג: סליחה, אדוני - - -

יעקב מרגי: אתה לא עונה.

אילן גילאון: מי מממן אותך?

מיכל בירן: אנחנו רוצים לשמוע את החבר שלך, החבר של היטלר.

יעקב מרגי: רגע, אתה רוצה שהוא יענה לכם?

יעקב מרגי: אז תשתקו.

יעקב מרגי: עד שתשתקו - - - אילן, אני לא רוצה להוציא אותך.

<מתן פלג: אותנו מאוד מדאיג, והדאגה שלנו היא דאגה אותנטית ואמיתית - - -

מיכל בירן: - - -

<מתן פלג: שום ממשלה לא מממנת אותנו.

<מתן פלג: אלפי אזרחים בישראל מודאגים, מה זאת אומרת מנוהל ברמאללה?

<מתן פלג: מה זאת אומרת, שעואן ג'בארין, שהוא פעיל בחזית העממית לשחרור פלסטין, הוא חבר בוועד - - -

אילן גילאון: מי מממן אתכם?

יעקב מרגי: אילן גילאון.

אילן גילאון: שיענה על זה.

אילן גילאון: במקום לספר לנו מי מממן - - -

דוד ביטן: לא שבדיה.

יעקב מרגי: אתה יודע מה?

יעקב מרגי: הוא ענה לך ולא שמעת.

מיכל בירן: מי יותר גרוע, אדם שחושב שהיטלר - - -

דוד ביטן: - - - זה תורם פרטי, לא מדינה שיש לה - - -

יעקב מרגי: דוד, אתה רוצה לדבר?

מיכל בירן: איזה שיקול זה?

מיכל בירן: דוד, אתה אומר שזה בסדר?

מיכל בירן: אתה אומר ש - - -

יעקב מרגי: מיכל בירן, פעם שנייה.

יעקב מרגי: מיכל בירן, פעם שלישית, החוצה.

יעקב מרגי: מיכל בירן, החוצה.

יעקב מרגי: (חברת הכנסת מיכל בירן יוצאת ממליאת הוועדה.

יעקב מרגי: )

עליזה לביא: אנחנו שעה יושבים ומחכים ב - - - עם כל הכבוד, באמת.

יעקב מרגי: עליזה, את רוצה ללכת אחריה?

יעקב מרגי: בעקבותיה?

מירב בן ארי: לא, היא צודקת.

יעקב מרגי: לא, תאמרי לה מה את חושבת בחוץ אולי.

מירב בן ארי: אבל היא צודקת, עליזה.

יעקב מרגי: לא מעניין.

יעקב מרגי: כולנו צודקים, מירב.

יעקב מרגי: מספיק, מירב.

יעקב מרגי: לא הקלת עליי היום.

מירב בן ארי: אני רק - - -

יעקב מרגי: את לא צריכה את זה.

דב חנין: פעם שלושים קריאה שלישית.

<מתן פלג: חברי הכנסת, הבכירים במערכת הפוליטית חייבים לדרוש מי האנשים ברמאללה, מי זה מוסטפא מארי, מה הקשר של שעואן ג'בארין ל'שוברים שתיקה', האם שעואן ג'בארין מוריד הוראות ל'שוברים שתיקה' - - -

דב חנין: מי זה ג'ון הייגי?

<מתן פלג: זה לגיטימי וזה - - -

יעקב מרגי: נגמר.

יעקב מרגי: תודה.

אילן גילאון: נראה אותך - - -

יעקב מרגי: חבר הכנסת חיים ילין.

חיים ילין: לא, אני פשוט - - -

יעקב מרגי: לא, אין 'לא', יש לך דקה וחצי כי השעון רץ, לא שלוש דקות.

חיים ילין: אם אתה רוצה אני אשתוק.

יעקב מרגי: לא, אני רוצה שתדבר בדקה וחצי.

חיים ילין: אבל אני אדבר בדיוק מה שיש לי להגיד.

יעקב מרגי: יש לך דקה וחצי.

חיים ילין: לא.

יעקב מרגי: 11:30 הדיון ננעל.

יעקב מרגי: רבותיי, אל תבואו בטענות, חברי הכנסת שלא דיברו, הכול בזכותכם, קניתם את זה ביושר.

עליזה לביא: אתה תיתן לנו או לא?

יעקב מרגי: אם נגיע בזמן, אם לא תפריעו לו יש סיכוי ש - - -

עליזה לביא: אנחנו ישבנו פה בשקט.

יעקב מרגי: עליזה, הכול יחסי.

יעקב מרגי: את צודקת.

חיים ילין: הדיון הזה הוא דיון מאוד רגיש, כי בעצם המילה פטריוט היא מילה בכלל לא עברית, זו ממש שפה לועזית ויש פה תחרות מי יותר פטריוט.

חיים ילין: התחרות הזאת היא לא תחרות של ריצה, זו לא תחרות של מי יותר חזק, זו בעצם תחרות שהימין לקח על עצמו את האמירות האלה שהם הפטריוטים, הם אלה שעכשיו ההתיישבות, אפילו על חשבון זה שיש התיישבות מפוארת בנגב ובהרבה מאוד מקומות, אבל הם אחראים על הכול.

חיים ילין: הדיון הזה לא מוביל אותנו לכלום, הוא רק מסכסך את כולם.

חיים ילין: 'צוק איתן', יצאנו למלחמה, אין צודקת מהמלחמה הזאת.

חיים ילין: אנחנו גידלנו את הילדים שלנו להגן על עם ישראל, לא להרוג.

חיים ילין: אמירה מאוד פשוטה, אבל יש אנשים שלא מבינים אותה.

חיים ילין: הם יצאו לחסל את המנהרות, הם יצאו והגיעו, מגלן הגיע למרפאה, חברים, מרפאה שאני במו עיניי ראיתי אותה, אונר"א בנה אותה, אונר"א בנה את המרפאה הזאת, אתם מאמינים שצה"ל יפגיז עם אף 16 את המרפאה הזאת?

חיים ילין: בחיים לא, אבל נכנסו חיילים לשם וטונה התפוצצה על הפרצוף שלהם.

חיים ילין: בסוף המלחמה מאיפה ירו?

חיים ילין: וצה"ל לא יכול היה להגיב בכלל, כי היו מה שנקרא 'בלתי מעורבים'.

חיים ילין: אתם לא שמעתם אף פעם את המילה הזו 'בלתי מעורבים'.

חיים ילין: אני אגיד לכם מה זה בלתי מעורבים, אלה אותם 3,000 איש שהיו שם ומשם ירו את הטילים לעבר נירים.

חיים ילין: ומול נחל עוז, שדניאל טרגרמן נהרג, 10,000 איש, 10,000 איש, צה"ל לא ירה כדור אחד.

חיים ילין: ובמלחמה הזאת אנחנו צריכים לשרוד, גם כתושבים, גם כחיילים וגם לשמוע פה בשולחן הזה את ההשמצות מימין ומשמאל.

חיים ילין: אני הייתי במלחמת לבנון הראשונה, אני ראיתי איך מבריחים מכשירי וידיאו מלבנון לתוך מדינת ישראל, איך באים ולוקחים את השעונים מהחיילים הסורים, ראיתי את כל זה, לא היה עם מי לדבר.

חיים ילין: עם מי אפשר לדבר?

חיים ילין: למי אפשר להגיד את הדברים האלה?

חיים ילין: הצבא המוסרי שלנו.

חיים ילין: שלי.

חיים ילין: לא היה למי להגיד.

חיים ילין: לכן נכון שקמים ארגונים, קמים ארגונים שיהיו פה לחיילים, אבל בשום פנים ואופן לא ארגונים שנוסעים לחו"ל ומשמיצים.

חיים ילין: הבן שלי, שנפצע עכשיו ב'צוק איתן', לפני שנה וחצי, הוא יוצא עם חבורת חיילים, גם ממגלן, גם מסיירות, מספר את הסיפור שלהם.

חיים ילין: הם יוצאים מתוך זה שמדינת ישראל מגייסת אותם ולא אף ארגון שיושב פה.

חיים ילין: זה מה שצריך לעודד.

יעקב מרגי: תודה.

חיים ילין: לא, תקשיב.

חיים ילין: כי כשיש ארגון משמאל יקום ארגון מימין, וכשיש ארגון מימין יקום ארגון משמאל, ואנחנו ככנסת לא רלוונטיים.

חיים ילין: לכן אנחנו חייבים, וממשלת ישראל חייבת, לקחת מנהיגות ולהמשיך לשלוח את החיילים לספר את האמת שלהם, לא את האמת שחלקם חושבים שהיא שקר וחלקם חושבים שהיא האמת.

יעקב מרגי: עמית ברק נמצא כאן?

יעקב מרגי: בבקשה.

<עמית ברק: צהריים טובים.

<עמית ברק: עמית ברק, מפורום גיוס העדה הנוצרית שמוביל אותו האב גבריאל נדאף.

<עמית ברק: האב גבריאל מסתובב הרבה בעולם, נפגש עם חברי פרלמנט, עם נציגי נציבות האיחוד האירופי וגורמים אחרים, עם ראשי כנסיות ומתקן את הנזקים ואת התג ש'שוברים שתיקה' שמו על חיילי צה"ל ועל מדינת ישראל.

יוסף ג'בארין: למה, הוא קשור לצבא?

יעקב מרגי: יוסף ג'בארין, פעם שנייה.

יוסף ג'בארין: לא, אבל איך הוא קשור לצבא?

יעקב מרגי: זה תשאל אותו בחוץ, תחייג אליו, אל תפריע לי.

יוסף ג'בארין: אולי הוא - - -

יעקב מרגי: אל תפריע לי, ג'בארין.

יעקב מרגי: ג'בארין, פעם שלישית, תוציאו אותו.

יעקב מרגי: להוציא את חבר הכנסת ג'בארין.

עודד פורר: יש אזרחי ישראל שמשרתים בצבא - - -

יעקב מרגי: עודד, אני אוצי אותך איתו.

יעקב מרגי: עודד, אתה אוהב לצאת בזוגות.

אורן אסף חזן: הוא שם לכם את האמת בפרצוף.

יעקב מרגי: אורן חזן.

חיים ילין: ג'בארין, אני רק רוצה להגיד לך משהו.

חיים ילין: בהצבעות על נושא צבא אתם נעלמים.

חיים ילין: פה, מה קרה לכם פתאום?

חיים ילין: מה קרה?

חיים ילין: אני חייב להבין, יש לכם - - - מה קרה?

יעקב מרגי: חיים ילין, אני קורא אותך לסדר.

יעקב מרגי: (חבר הכנסת יוסף ג'בארין יוצא ממליאת הוועדה.

יעקב מרגי: )

אורן אסף חזן: הוא לספר חוויות מהשירות הצבאי שלו.

יעקב מרגי: רבותיי, יש לנו שש דקות.

יעקב מרגי: אין זמן פציעות, אני צריך לפנות את האולם.

יעקב מרגי: חיים ילין, אני קורא אותך לסדר.

יעקב מרגי: אל תתפרץ.

אילן גילאון: כולם מתקנים פה את התדמית שלנו, מה שמעניין זה מה הממשלה - - -

יעקב מרגי: בבקשה, תסיים.

<עמית ברק: יש לא מעט ארגונים נוצריים שתומכים ב'שוברים שתיקה', מממנים אותם וארגונים אחרים שפועלים נגד ישראל.

<עמית ברק: אלה ארגונים שכנראה הם ארגונים אנטישמיים, אני לא יכול להגדיר אותם אחרת.

יעקב מרגי: לא, תסתכל עליי.

יעקב מרגי: למה אתה מסתכל לשם?

<עמית ברק: בואו נדבר על מדינות דמוקרטיות, ידידותיות.

<עמית ברק: הודו במאי האחרון שמה פיקוח הדוק על קרן פורד בגלל ההתערבות הזרה שלה בהודו, קרן שמימנה פה גם ארגונים אנטי ישראליים.

<עמית ברק: במקביל היא הקפיאה את חשבונות הבנק של גרינפיס, כי גם גרינפיס פגע בהודו.

<עמית ברק: ניו זילנד וקנדה - - -

דב חנין: ישראל גם את ארגוני הסביבה גם - - -

יעקב מרגי: דב חנין, תודה.

<עמית ברק: ניו זילנד וקנדה, שאזרחים שלה היו מעורבים - - -

דב חנין: תאסור את כל הארגונים הסביבתיים, תכניס אותם לכלא.

<עמית ברק: ניו זילנד וקנדה, שאזרחים שלה היו מעורבים בפעילות הזאת בהודו, שתי המדינות האלה שללו את אישור ההכרה במס של הארגון הזה.

<עמית ברק: ככה כנראה פועלות מדינות דמוקרטיות ידידותיות.

יעקב מרגי: תודה.

יעקב מרגי: סיימת.

דב חנין: ירוקים לכלא.

יעקב מרגי: חבר הכנסת מוטי יוגב, בבקשה.

מרדכי יוגב: ברשות היושב ראש, חבריי, אני אצטמצם מאוד.

יעקב מרגי: רבותיי, חברי הכנסת, אני אומר את זה פעם 92, אני רשמתי את חברי הכנסת כסדר הגעתם בדלת.

יעקב מרגי: אל תעשו לי תנועות, כי אני קולט את כולכם, אתם קולטים רק את עצמכם.

יעקב מרגי: בבקשה.

עליזה לביא: לא, אנחנו מקשיבים לך קשב רב, אדוני היושב ראש.

מרדכי יוגב: אתם תשפטו והעם ישפוט, כי גם ארגון 'שוברים שתיקה' לא מסתתר מאחורי אמירות של אותו גבריהו, שאני לא מכיר אותו, שהחיילים יורים בפלסטינים כאילו זה היה משחק וידיאו, ועוד אמירות על חיילי צה"ל וחבירה שלהם לארגונים פלסטינים ברמאללה, אמור לי מי חבריך ואומר לך מי אתה.

אילן גילאון: סמוטריץ', למשל.

<קריאה: ג'ון הייגי.

אורן אסף חזן: אחלה חבר, אחלה סמוטריץ'.

מרדכי יוגב: חופש הביטוי כן ואני תומך בחופש הביטוי.

מרדכי יוגב: חופש הסתה, שיסוי, שקרים על חיילי צה"ל ובכלל ממש לא.

<קריאה: והשופטים?

מרדכי יוגב: והשיפוט, גם לא על השופטים, בית המשפט העליון חשוב, אבל אפשר להגיד ביקורת.

מרדכי יוגב: שיתוף הפעולה עם האויב - - -

יעקב מרגי: רבותיי, חסל סדר די-9.

מרדכי יוגב: הבנתי אותך, חבר הכנסת אילן גילאון, יש לך דבר אחד לומר.

מרדכי יוגב: אני מבקש לא להתייחס אליך.

מרדכי יוגב: ארץ ישראל שייכת לעם ישראל כולה, מעולם לא הייתה פה מדינה פלסטינית, לעולם לא תהיה, ונמשיך להיות ביהודה ושומרון כחלק מכלל ארצנו מהים לירדן - - -

עמר בר-לב: מה זה שייך?

מרדכי יוגב: והפלסטינים, 1,800,000 הפלסטינים שחיים פה - - -

חיים ילין: מוטי, זה לא שייך לעניין.

מרדכי יוגב: 1,800,000 הפלסטינים שחיים פה יחיו פה טוב יותר מבכל מדינה ערבית שכנה.

מרדכי יוגב: האמת והמוסר לא נמצאים בצד אחד ואני כן מקבל גם את טענות השמאל, ושמעתי את דבריו של חברי, חבר הכנסת איתן ברושי, ואני מקבל את דבריו, גם בדילמות.

מרדכי יוגב: כמו שאמרתי, מדינת ישראל היא המדינה המוסרית בעולם.

מרדכי יוגב: כך גם צה"ל הוא הצבא המוסרי בעולם והוא מתחקר את אירועיו טוב יותר מבכל צבא אחר והרבה יותר מאשר בכל צבא אחר.

מרדכי יוגב: אין צבא שמתחקר כך.

מרדכי יוגב: לכן חופש הביטוי כן, אמרתי, הכפשות ושקרים ממש לא.

מרדכי יוגב: לכן 'שוברים שתיקה' לא, לא במערכות החינוך של ישראל, לא בצה"ל, לא במימונה של ממשלת ישראל ולא בתמיכתה.

מרדכי יוגב: זה המינימום של הסור מרע ותודה לכל הארגונים שסייעו לחשוף את הדבר כדי לנקות את עם ישראל משקרים והכפשות.

מרדכי יוגב: ונחזק את חיילי צה"ל ואת מדינת ישראל.

יעקב מרגי: תודה.

אילן גילאון: הוא צודק, זה העשבים השוטים, זה - - -

יעקב מרגי: אילן, תודה.

אורן אסף חזן: אתם מרצ, גינה שוטה בחברה הישראלית.

אילן גילאון: את כל ארזי הלבנון, את כולם ביחד.

יעקב מרגי: אורן, תודה.

יעקב מרגי: אורן חזן - - -

אורן אסף חזן: גינה שלמה שוטה בחברה הישראלית.

יעקב מרגי: אורן חזן.

יעקב מרגי: אתה שותק או שאני מוציא אותך?

חיים ילין: אילן, הדיון הבא זה זה.

יעקב מרגי: חבר הכנסת עמר בר-לב, בבקשה.

יעקב מרגי: אילן, לא להפריע לי.

עמר בר-לב: אדוני היושב ראש, הייתה לי הזכות להיות חלק מחלק לא קטן של מלחמות ישראל, שלא לדבר על מבצעים כאלה ואחרים.

עמר בר-לב: ולכן, תאמין לי, אני לא צריך, לא את 'שוברים שתיקה' ולא את 'אם תרצו' שילמדו אותי מה זה מלחמה ומה זה טוהר הנשק, ובוודאי לא חלק מחברי הכנסת כאן שיודעים לצעוק, אבל להילחם אולי חלקם יודעים קצת פחות.

עמר בר-לב: חלקם יודעים הרבה, אני לא מזלזל באף אחד.

עמר בר-לב: צה"ל יודע לחקור וצה"ל הוכיח את עצמו במשך שנים שהוא יודע לחקור את אותם אירועים שהם אירועים חריגים.

עמר בר-לב: קורים.

עמר בר-לב: כמעט בכל מלחמה, לצערנו, קורים אירועים חריגים.

עמר בר-לב: אני גם השתתפתי בהשתלטות על קו 300 וראינו את מדינת ישראל, איך בתחקיר וחקירה מעמיקה לא מהססת לחקור אף אחד, לחקור ולשפוט.

עמר בר-לב: יחד עם זאת כשפנו אליי מארגון 'שוברים שתיקה' לפני שהם פרסמו את הדוח, הם תיארו לי כמה דברים בהחלט מזעזעים, אמרתי להם 'אוקיי, אתם פונים לצה"ל?' הם אמרו 'לא, שלחנו מכתב לרמטכ"ל, אנחנו עכשיו נוסעים לחוץ לארץ לתאר את משנתנו'.

עמר בר-לב: אמרתי להם 'זה לא מקובל עליי, זה לא דרך', אבל אגב, זה שזה לא מקובל עליי זה לא אומר שכולם צריכים להתנהג כמוני ולחשוב כמוני.

עמר בר-לב: כנ"ל לגבי 'אם תרצו'.

עמר בר-לב: 'אם תרצו' מקבלים מימונים זרים.

עמר בר-לב: אמנם כביכול מאנשים פרטיים, אבל הניסיון הזה לומר ש'שוברים שתיקה', מכיוון שהם מקבלים מימון ממדינות ומארגונים - - -

אורן אסף חזן: - - -מימון - - - השקרים.

עמר בר-לב: ו'אם תרצו' מקבלים מאנשים פרטיים, שחלקם, כמו כל מיני אוונגליסטים, שאני לא רוצה לומר מה דיברו על - - - איזה קישור הם עשו בין היהדות לבין היטלר, אז סליחה, אז הגיע הזמן להפסיק עם הצביעות.

יעקב מרגי: תודה, עמר.

עמר בר-לב: ואני מבקש ממך לערוך דיון כזה על 'אם תרצו'.

עמר בר-לב: אותו דבר.

עמר בר-לב: שהצביעות פה תיחשף.

עודד פורר: 'שוברים שתיקה' - - -

יעקב מרגי: סליחה, עודד - - -

עמר בר-לב: אתה לא יודע מה זה המדינה, אתה אוהב את המדינה?

עמר בר-לב: מה זה המדינה?

עמר בר-לב: לי אתה צריך לספר?

יעקב מרגי: עמר בר-לב.

אורן אסף חזן: מה הופך אותך ליותר טוב ממנו?

אורן אסף חזן: מה זה היהירות הזאת?

אורן אסף חזן: מה זה - - -

יעקב מרגי: אורן חזן.

עמר בר-לב: כן, אני גאה להיות יפה נפש - - -

אורן אסף חזן: - - -מה זה הדבר הזה?

יעקב מרגי: אני קורא את אורן פעם שלישית.

יעקב מרגי: להוציא אותו.

יעקב מרגי: הדיון נגמר, הצלחת לגרום לי - - -

אורן אסף חזן: מה זה הצלחתי לגרום?

אורן אסף חזן: מי שמו לשפוט ככה אנשים?

יעקב מרגי: בסדר, אז הוא אמר, מותר לו, יש לו חסינות פרלמנטרית.

יעקב מרגי: אל תפריע לי.

יעקב מרגי: למי שהתבלבל מחברי הכנסת, אני יכול לתת להם שיעור - - -

אורן אסף חזן: אני כועס עליך, נתת פה במה להכפשות.

יעקב מרגי: תכעס, מותר לך.

יעקב מרגי: תודה, מותר לך.

יעקב מרגי: (חבר הכנסת אורן אסף חזן יוצא ממליאת הוועדה.

יעקב מרגי: )

מירב בן ארי: זו דמוקרטיה.

יעקב מרגי: חברי הכנסת, אתם לא יודעים איך מתקיים דיון בוועדות.

יעקב מרגי: מה, אתם לא יודעים שצריך להגיש הצעה לסדר או הצעה לדיון מהיר?

יעקב מרגי: אתה פונה כאילו - - - אל"ף, אתה יודע מה?

יעקב מרגי: הייתי מקיים דיון על 'שוברים שתיקה', יש לי גם דעות משלי לכאן ולכאן, אבל פנית אליי כיושב ראש, נכון?

יעקב מרגי: אני לא אקיים דיון אם לא תזמו.

יעקב מרגי: אתה יודע על מה הדיון הבא בוועדת החינוך?

יעקב מרגי: נוער הגבעות וכל פעולות 'תג מחיר', אם זה קשור אליהם.

עמר בר-לב: אנחנו ניזום.

עמר בר-לב: תודה על העצה, אדוני.

יעקב מרגי: אם נתת לי רמז כלשהו, תאמין לי, הייתי אומר לכולכם בצניעות, טלו קורה מבין עיניכם, לגבי האיזונים.

<קריאה: ההבדל הוא ש'שוברים שתיקה' העזו לא לבוא - - -

איציק שמולי: זה לא ההבדל - - -

יעקב מרגי: לא, איציק.

יעקב מרגי: אחרון הדוברים אני נועל את הישיבה.

יעקב מרגי: דב חנין, יש לך דקה וחצי.

דב חנין: תודה, אדוני.

דב חנין: אדוני היושב ראש, ק"ס לואיס כתב פעם שהדרך לגיהינום היא משעול מתון, מאוד נעים ללכת בו והוא כתב כמה חסרים לנו במשעול הזה שלטים שיצעקו 'עצור'.

דב חנין: זה מה שעושים 'שוברים שתיקה', חיילים עם מצפון שמספרים את מה שהם ראו.

דב חנין: אחרי בדיקות ואחרי - - -

עליזה לביא: מהרסייך ומחריבייך ממך יצאו.

דב חנין: אחרי בדיקות ואחרי - - -

עליזה לביא: מהרסייך ומחריבייך ממך יצאו.

יעקב מרגי: עליזה, תודה.

דב חנין: אני מזמין אותך לקרוא את הכרך שנמצא אצלי בחדר.

דב חנין: תקראי ותראי.

דב חנין: הכרך הזה הוא עבה והוא קשה, הוא קשה מאוד לקריאה.

עליזה לביא: אוי באמת, דב, יש דרך לעשות ביקורת.

יעקב מרגי: עליזה, את מפריעה לו.

עליזה לביא: לא תהיה לי זכות דיבור, אז מה זה משנה?

דב חנין: מה לעשות?

דב חנין: עמיתיי חברי הכנסת, הכיבוש משחית, זו המציאות.

דב חנין: המראה הזאת מאוד לא נעימה.

דב חנין: אז מציעים לנו לנפץ את המראה.

דב חנין: תנפצו את המראה, המציאות לא משתנה.

דב חנין: אני רוצה לומר לכם, עמיתיי חברי הכנסת, יש כאן שני בלופים.

דב חנין: בלוף אחד, מדברים איתנו על שקיפות.

דב חנין: מי מדבר על שקיפות?

דב חנין: הארגונים שכל התרומות שלהם כמעט הן חסויות?

דב חנין: 'שוברים שתיקה' זה הארגון הכי שקוף בעולם מבחינת התרומות אליו.

דב חנין: פרסומים בחוץ לארץ?

דב חנין: דמוניזציה של ישראל בעולם?

דב חנין: מי שמוביל את הדמוניזציה של ישראל בעולם זה ראש הממשלה נתניהו, במסע ההסתה שלו נגד המיעוט הערבי הוא מוביל את הדמוניזציה של ישראל בעולם.

דב חנין: משפט ל'אם תרצו'.

דב חנין: אני מבין שלא מספיק להם הקשר עם הכומר הייגי, שהתלהב מאוד מהיטלר כשליח האל.

דב חנין: לא הספיק לכם.

<מתן פלג: אני מכבד את היושב ראש - - -

יעקב מרגי: אל תגיב.

דב חנין: אתם רוצים, אתם גם לא מסתפקים בבית המשפט שפסק עליכם את מה שפסק.

<מתן פלג: כי היה בג"צ - - -

דב חנין: אתם רוצים להוכיח שאתם ארגון פשיסטי?

דב חנין: אתם מצליחים.

יעקב מרגי: תודה.

קסניה סבטלובה: אבל גם ככה אתה לא נותן לנו - - -

יעקב מרגי: אני עכשיו ברשות דיבור.

יעקב מרגי: מה לעשות?

קסניה סבטלובה: מה לעשות?

יעקב מרגי: תפני ליו"ר המפלגה שלך שייתן לך ראשות ועדה, יחליף את איתן כבל בכלכלה.

קסניה סבטלובה: - - - מה שיש לו להגיד אנחנו יודעים, מי שיושב פה - - -

עודד פורר: מה זה פשיסט בכלל?

יעקב מרגי: עודד, תן לי לקרוא את הסיכום.

יעקב מרגי: רבותיי, הוועדה מודה לכל מי שהשתתף בדיון.

יעקב מרגי: שמתם לב, לא היה קשה להבחין כמה שהדיון היה רגוע במרכאות כפולות.

יעקב מרגי: 28 ח"כים, אפילו על הטבות המס ומתווה הגז לא היה ככה, אבל זה רק אומר דבר אחד, זה לא משמח אותי, הייתי רוצה לראות אתכם פה על החינוך המיוחד.

יעקב מרגי: אני לא מטיף מוסר, אני רק רוצה לומר שזה לא משמח אותי, נוכחות חברי הכנסת.

יעקב מרגי: אני רוצה לומר, רק שתבינו, כנראה לפעמים יש אנשים שלא מבינים באיזה מציאות המדינה הזו מתקיימת.

יעקב מרגי: לא לחינם חכמים אמרו, חכמים היזהרו בדבריכם.

יעקב מרגי: כי התלמידים שומעים.

יעקב מרגי: הם הגדירו את זה, שמא יבואו וישתו מהמים הרעים.

יעקב מרגי: רבותיי, חופש ביטוי הוא לא חד צדדי, אני מעריץ את אלה שמדברים על חופש הביטוי כשזה לא נוגע אליהם, או שמתקוממים כשמדברים על אפליה כשהוא לא בצד המופלה, אני ממש מעריץ את אלה שדנים בעוני ומעקמים פרצוף, אבל הוא לא בצד של העוני.

יעקב מרגי: אז דיון על חופש הביטוי של ארגונים ושל אנשי ציבור, זה ערך מקודש.

יעקב מרגי: אני שומע את המלל הזה הרבה מעל הפודיום בכנסת ואני רואה את אותם אנשים שמדברים, איך האנטיביוטיקה הזו לא עובדת להם כשהם שומעים דברים שלא מתאימים להשקפת עולמם.

יעקב מרגי: רבותיי, כשאני אומר חכמים, היזהרו בדבריכם, אני אומר את זה לכולם, מצד ימין ומצד שמאל.

יעקב מרגי: אני אקריא מספר נקודות.

יעקב מרגי: הוועדה רואה בחומרה את החרמת הדיון על ידי ארגון 'שוברים שתיקה', תוך הטחת דברים בוטים ופגיעה ביושרה של ועדת הכנסת.

יעקב מרגי: הוועדה קוראת למשרד החינוך, שהוא גם יו"ר המל"ג, לעשות הכול כדי לוודא שהארגונים כמו ארגון 'שוברים שתיקה' לא נכנס לבתי הספר ולא לקמפוסים.

יעקב מרגי: זו דעתי.

אילן גילאון: זו המסקנה שלך?

יעקב מרגי: לא, רגע, חכה.

יעקב מרגי: ועדת החינוך קוראת לחברי הכנסת ולראשי הארגונים למתן את השיח הציבורי בחברה הישראלית.

יעקב מרגי: הוועדה מודה לחיילי צה"ל על תרומתם להגנת העורף הישראלי והעורף הישראלי מכיל את כולם, מימין ומשמאל, מרכז, יהודים, ערבים, חרדים, עניים, עשירים, ואלה אותם חיילי צה"ל שעשו תוך חירוף נפשם ו - - -

אילן גילאון: סיכום צריך לבטא פה את מה שאנשים אמרו.

אילן גילאון: זו דעתך, זה בסדר גמור, אני מכבד את האופן שבו אתה עושה את זה, אבל זה לא סיכום ישיבה.

יעקב מרגי: הוועדה רואה בחומרה את הניסיון של ארגון 'שוברים שתיקה' לעשות דמוניזציה ודה לגיטימציה לחיילי צה"ל ולמדינת ישראל.

יעקב מרגי: והנה אני מגיע לזה.

יעקב מרגי: ארגון 'שוברים שתיקה', אם הוא רוצה להיות לגיטימי, את כל ביקורתו ובלי צנזורה - - -

דב חנין: זה סיכום לא מדויק - - -

יעקב מרגי: תאמר את זה לפרוטוקול.

יעקב מרגי: את כל ביקורתו בתוך מדינת ישראל.

דב חנין: זה לא סיכום של הוועדה - - -

יעקב מרגי: - - את כל ביקורתו בתוך מדינת ישראל ולא לידי אויבי ישראל.

יעקב מרגי: תודה רבה, הישיבה נעולה.